open-index/open-wikipedia-markdown huggingface dataset:
紐芬蘭標準時間

**紐芬蘭標準時間**（，簡稱**NST**；，簡稱 **HNT**）係加拿大紐芬蘭與拉布拉多省嘅一個特殊嘅時區，遲過世界協調時間3個鐘頭30分鐘（UTC-03:30），夏令時期間遲過世界協調時間兩個鐘頭30分鐘（UTC-02:30）。

## 歷史
紐芬蘭標準時間係歷史遺留落來嘅習慣。當全球開始應用標準時間來劃分時區嘅時候，紐芬蘭重係一個獨立嘅英國殖民地，因此可以製訂自己嘅標準時間。由於紐芬蘭剛好佔滿晒西四區嘅東半區，而西三區同西四區嘅分界又好接近紐芬蘭嘅首府聖莊斯（St. John's），因此紐芬蘭人就決定以西三區嘅時間加30分鐘，作為自己嘅標準時間。紐芬蘭加入咗加拿大之後，喺1963年，紐芬蘭政府試過用大西洋標準時間來取代紐芬蘭標準時間，但係由於公眾反對太強烈而腰斬。

## 應用
根據紐芬蘭與拉布拉多省嘅法律，成個省都應該用紐芬蘭標準時間，但係實際上，拉布拉多地區祇有南部少數地區跟著紐芬蘭同其他離島用紐芬蘭標準時間，其他地區就通常跟大西洋（夏令）標準時間。從2007年開始，夏令時嘅開始同結束日期，會跟埋加拿大其他省份嘅開始同結束日期，從三月嘅第二個星期日開始，到11月第一個星期日結束。

大西洋地區嘅媒體喺預報節目時間嘅時候，通常會包括埋紐芬蘭標準時間，例如「六點鐘，紐芬蘭五點半」；而紐芬蘭嘅媒體通常就會講「五點半，拉布拉多大部分地區六點」。全國性嘅媒體，例如加廣同加電，都會加上紐芬蘭標準時間，但係為咗遷就全國唔同嘅廣播時間，播音員通常唔會講明幾多點，例如「宜家係（當地時間）六點廿四分，紐芬蘭重有六分鐘到正點」。

## 註


## 參考
餺餦

**餺餦**（）係古代就有嘅一種嘢食，係煎餅嘅一種，大致可分為**鹹餺餦**同**甜餺餦**兩種。
## 叫法同讀音
「餺餦」兩個字少人識，所以有好多其它寫法。有人認為餺餦好薄，又同嘢食有關，所以就寫成「薄餐」，連個音都變埋做bok3caan1。另外亦有人認為餺餦係用鐺來煎，所以寫成「薄鐺」或者「薄罉」。重有人寫成「薄撐」等等。

餺餦呢樣嘢本身都有多種叫法，比如順德話就根據佢個形叫做「睡鋪」。

## 做法
餺餦嘅主要材料有糯米粉粘米粉加水開成嘅粉漿同餡。鹹薄鐺嘅餡包括韮菜同蝦米，落食鹽同胡椒粉調味；甜餺餦嘅餡包括花生碎、白芝麻同椰絲，落砂糖調味。
## 參考
遠視

**遠視**係指眼睇遠嘢清楚而睇近嘢唔清楚嘅一種病理狀態。

有遠視嘅人睇遠嘢嗰時，同視軸平行嘅光線通過眼球屈光系統嘅折射，聚喺視網膜後面，唔可以喺視網膜上形成清晰嘅影像，而睇唔清楚，屬於屈光唔正。

## 睇埋
* 近視
蓋倫

**蓋倫**（；）係一個古希臘嘅醫學家同哲學家。向佢過生後成千幾年，佢嘅見解同理論支配咗成個歐洲嘅醫學理論。喺咪迦摩出世，死喺羅馬。

埃利烏斯‧尼孔（Aelius Nicon）嘅仔，加蓬（Galen）係一位富有嘅希臘建築師，有學術興趣。加蓬接受咗全面嘅教育，為佢成為成功嘅醫生同哲學家打好咗基礎。佢喺古城帕加馬（今日嘅土耳其貝爾加馬）出生，之後到處遊歷，接觸唔同嘅醫學理論同發現，最後喺羅馬定居，為羅馬社會嘅顯赫人物服務，最終仲成為幾位羅馬皇帝嘅私人醫生。

加蓬對解剖學同醫學嘅理解主要受當時流行嘅四體液說影響，包括黑膽汁、黃膽汁、血液同痰，呢個理論最早由希波克拉底文集入面嘅《論人性》提出。 加蓬嘅睇法統治咗西方醫學超過1,300年，佢嘅解剖報告主要係基於巴巴里馬騮嘅解剖。 但係，當佢發現呢啲馬騮嘅面部表情太似人類，佢就轉用其他動物，例如豬。雖然當時亞歷山大城係有進行人體解剖同活體解剖，但加蓬冇得到帝國許可去自己做人體實驗，所以佢只能用動物嚟研究。 加蓬仲鼓勵佢嘅學生去睇死去嘅角鬥士或者沖上岸嘅屍體，咁樣可以更熟識人體結構。佢嘅解剖報告一直無人質疑，直到1543年，安德烈亞斯·維薩里出版咗《人體結構》，書入面有詳細嘅解剖描述同插圖，對加蓬嘅生理學理論進行咗修改。 隨住新嘅觀察，加蓬嘅生理學理論得到調整。

加蓬對循環系統嘅生理學理論一直無人挑戰，直到，伊本·納菲斯出版咗《伊本·西拿法典註解》，入面報告咗佢發現咗肺循環。

加蓬自認係醫生亦係哲學家，佢喺著作《最好的醫生亦係哲學家》入面咁寫。 加蓬對教條學派（即理性主義者）同經驗學派嘅醫學學派之間嘅辯論好感興趣， 佢運用直接觀察、解剖同活體解剖，喺呢兩種極端觀點之間取得咗一個複雜嘅中間立場。 佢嘅好多作品至今都保存住或者由原本嘅希臘文翻譯過來，雖然有部分作品已經喺歷史上損毀，有啲作品仲被認為唔係佢寫嘅。雖然對於佢死嘅時間有爭議，但可以肯定佢死嗰陣至少七十歲以上。

## 生平

蓋倫向一個畫則師家庭出世，對農業、建築業、天文學、占星術同哲學感興趣，但後尾渠將自己忌精力集中向醫學上面。廿歲嗰時渠向當地阿斯克勒庇俄斯神廟做一個助手祭司。148年或者149年渠老竇過咗身之後渠出去讀書。渠向而今忌伊茲密爾、科林斯同亞歷山大一共學咗十二年。157年渠返咪迦摩，重向嗰道一個角鬥士學校做咗三、四年醫生。向嗰牌，渠獲得醫創傷同外傷忌經驗。後尾佢將傷叫做“進入身體忌窗”。

由162年開始渠住向羅馬並開始寫也、教書同公開展示渠忌解剖知識。佢攞到咗一個有經驗忌醫生忌名聲同好多病人。後尾渠甚至做咗羅馬皇帝馬爾庫斯·奧勒里烏斯忌宮廷醫生。據講渠主要講希臘語，嗰時希臘語向醫學有名氣過拉丁語。166年到169年渠曾經返過故鄉咪迦摩，不過時間好短。

蓋倫之後一路留向皇宮入邊做醫生同寫也。渠活體解剖咗好多動物來研究腎同脊椎忌作用。渠至鍾意用忌動物係直布羅陀猿。據講渠有廿個聽寫者來記錄渠講忌也。191年一次火燭燒咗渠寫忌一尐書。渠死忌年份毋係好清楚，10世紀流傳落來忌一本書話應該系200年，但亦都有人認為渠216年先至死。

## 寫忌書同影響
蓋倫將希波克拉底忌醫學理論一路傳遞到文藝復興。渠忌《希波克拉底忌元素》寫咗四氣說（基於四元素說）忌哲學系統。由爾個理論，渠發展咗自己忌理論。渠對瑟爾蘇用拉丁語寫忌反對理論基本上一字毋提。

蓋倫寫忌至主要忌書係「人體各部位忌作用」（17卷）。此外渠重寫咗關於哲學同語言學忌書。渠寫忌書一共有22卷。

## 出版作品

伽林可能係古代產量最多嘅作家之一，佢嘅作品量同希波主教奧古斯丁可以相比。 伽林出版嘅作品咁多，依家保存落嚟嘅文本幾乎佔咗古希臘所有現存文獻嘅一半。 據報導，伽林曾經僱用二十個抄書員幫佢記低佢講嘅嘢。 伽林可能寫咗多達五百篇論文， 總計有1,000萬字。 雖然佢保存落嚟嘅作品大概有300萬字， 呢啲只係佢完整作品量嘅三分之一左右。喺191年或者更可能係192年，羅馬和平神殿嘅一場大火燒毀咗佢好多作品，特別係哲學論文。

由於伽林嘅作品唔係喺古代時期翻譯成拉丁文，加上西羅馬帝國崩潰，伽林嘅研究同古希臘嘅醫學傳統喺西歐嘅早期中世紀時期進入咗衰退，因為嗰時好少拉丁學者識睇希臘文。不過，喺東羅馬帝國（即拜占庭帝國）裏面，伽林同古希臘醫學傳統依然繼續被研究同追隨。現存嘅所有希臘文伽林手稿都係由拜占庭學者抄寫保存落嚟。到阿拔斯王朝時期（750年之後），阿拉伯穆斯林開始對古希臘嘅科學同醫學文獻感興趣，有啲伽林嘅著作被譯成阿拉伯文，通常係由敘利亞基督徒學者翻譯（見下面）。結果，有啲伽林嘅文獻淨係以阿拉伯文翻譯本存在， 而有啲只係喺中世紀嘅拉丁文翻譯阿拉伯文嘅版本中存在。喺有啲情況下，學者甚至嘗試從拉丁文或阿拉伯文翻譯返做希臘文，因為原本已經失傳。 有啲古代學者嘅資料，例如赫羅菲魯斯，佢哋嘅研究都係由伽林嘅紀錄保存到今日。

就算喺佢自己嘅時代，假冒同不正規版本嘅作品已經係問題，佢因為咁樣而寫咗《On His Own Books》。假冒嘅拉丁文、阿拉伯文或者希臘文版本一直存在到文藝復興時期。伽林有啲論文喺唔同年代以好多唔同嘅標題出版。好多來源係好難搵到或者好偏僻嘅期刊或者資料庫。雖然伽林係用希臘文寫作，但根據慣例，佢嘅作品係以拉丁文標題稱呼，通常都係用簡稱。冇一套權威嘅全集，而有啲作品嘅真偽仲有爭議。因此，研究伽林嘅作品經常都係充滿風險。

有唔少嘗試分類伽林嘅龐大作品量。例如，Coxe（1846年）列咗一個《Prolegomena》，即係序論書，再加7類別嘅論文，包涵生理學（28卷）、衛生學（12卷）、病因學（19卷）、病徵學（14卷）、藥理學（10卷）、放血（4卷）同埋治療學（17卷），仲有4卷係《格言》，同偽作嘅作品。 最完整嘅選集係由萊比錫嘅卡爾·哥特洛布·庫恩喺1821至1833年編撰同翻譯嘅版本， 呢套書包含咗122篇伽林嘅論文，由希臘文翻譯成拉丁文（書中同時顯示希臘文同拉丁文）。成套書超過20,000頁，分為22卷，仲有676頁嘅索引。 伽林嘅好多作品都收錄喺《希臘語文庫》，呢個係1972年開始嘅希臘文學數字圖書館。另一個有用嘅現代來源係法國嘅。

## 參考
薄一波

薄一波（），本名薄書存，男，漢族，山西省定襄縣蔣村人，中華人民共和國政治人物，原正國級領導人，係鄧小平主政時期嘅中共八大元老之一，中國共產黨同中華人民共和國嘅第一、二、三代主要領導人之一。

曾任中國共產黨中央顧問委員會常務副主任、中國共產黨中央政治局候補委員、中華人民共和國國務院副總理、中華人民共和國中央人民政府財政部部長等職務。

薄一波早年就讀於山西省立國民師範學校，後加入中國共產黨。抗日戰爭期間，創建犧牲救國同盟會、山西青年抗敵決死隊，並任太岳軍區政委。第二次國共內戰期間，籌建華北野戰軍，任中共中央華北局、平津衛戍區政委。

中華人民共和國成立後，薄一波出任首任中央人民政府財政部部長、國家經濟委員會主任、國務院副總理。文化大革命時期，因為「六十一人叛徒集團案」被誣陷打倒，並遭到迫害。改革開放之後，復出任國務院副總理，後任中共中央顧問委員會副主任。 2007年1月15日20時30分，薄一波喺北京逝世，享耆壽98歲。

## 出面網頁

類:中國共產黨元老
白石 (大溫哥華地區)

**白石**（英文：**White Rock**；當地華人經常叫錯做「白石鎮」）係加拿大卑詩省嘅一座城市，位於邊境灣東北邊，畀素里包圍著。面積5.13平方公里，2011年人口19339人。

白石嘅名稱來自白石南邊沙灘上面嘅一塊白色大石。
高貴林

**高貴林**，（又叫**高潔林**，）係加拿大卑詩省大溫哥華地區嘅一座城市，同隔離嘅滿地寶（Port Moody）同高貴林港（Port Coquitlam）合稱為大溫地區嘅「三聯市」（Tri-Cities）。面積122.3平方公里，2011年人口126456人。
基本英文

**基本英文**（英文：**Basic English**）係一種人工語言，基於英文嘅一種簡化版本而產生，由奧格登（Charles Kay Ogden）創造。佢話，學英文要7年，學世界語要7個月，而學基本英文淨係要7個禮拜。
社會主義好

《**社會主義好**》係1957年反右運動完咗後，慶祝「反右鬥爭」嘅「偉大勝利」，而由希揚作詞，李煥之作曲嘅歌。

## 歌詞
### 第一部

: 社會主義好、社會主義好
: 社會主義國家人民地位高
: 反動派被打倒、帝國主義夾着尾巴逃跑了
: 全國人民大團結、
: 掀起了社會主義建設高潮、建設高潮

### 第二部

: 共產黨好、共產黨好
: 共產黨是人民的好領導
: 說得到、做得到
: 全心全意為了人民立功勞
: 堅決跟着共產黨
: 要把偉大祖國建設好、建設好

### 第三部

: 社會主義好、社會主義好
: 社會主義江山人民保
: 人民江山坐得牢
: 反動分子想反也反不了
: 社會主義社會一定勝利
: 共產主義社會一定來到、一定來到

### 第四部

: 共產黨好、共產黨好
: 共產黨領導中國富強了
: 人民江山坐得牢
: 反動分子想反也反不了
: 社會主義社會一定勝利
: 共產主義社會一定來到、一定來到
: 共產主義社會一定來到、一定來到
美西戰爭

**美西戰爭**（，）係1898年4月25號到1898年8月12號由美國同西班牙為咗爭奪古巴、菲律賓、波多黎各同埋關島而打嘅戰爭。喺1898年美西戰爭期間嘅6月12號菲律賓宣告獨立，成立菲律賓共和國。最後美國贏咗呢場仗，西班牙被迫同美國簽署巴黎和約。和約規定西班牙要以2000萬美元嘅代價割讓菲律賓、關島、安娜塔西亞島同埋波多黎各等殖民地畀美國，又要畀古巴獨立。

美西戰爭結束後，西班牙帝國唔單衹開始沒落。而且加上自由主義嘅興起，影響中南美洲好多西班牙嘅殖民地一個二個宣佈獨立。

## 參考


類:19世紀嘅仗‎
降G大調

**降G大調**係一個基於G♭音嘅大調，由G♭、A♭、B♭、C♭、D♭、E♭、F同埋G♭組成，調號有六個降號。關係小調係降E小調，並行小調係降G小調，升F大調係佢嘅異名同音。

## 用降G大調嘅歌
* YMCA（Village People）
* 放不低（鄭秀文）
* 吻別（張學友）
* Linda（粵）（張學友）
* 浪子心聲（許冠傑）
狐狸精

**狐狸精**，又叫**狐仙**，係妖怪一種，唐人傳說，由狐狸得道化身成人。狐狸精有公有乸。狐狸精乸，傳說極之靚，能迷惑男人，所以丈夫出面有女人，正室唔中意，會叫個女人做狐狸精，現代稱之爲第三者。
古理芒·阿笛

**古理芒·阿尼耶斯·阿笛**（Clément Agnès Ader，）係一個法國工程師。1897年，佢喺兩名戰爭部（國防部嘅前身）官員嘅見證之下，成功試飛咗人類歷史上嘅第一架有動力飛機「風神號」（*Aquilon*）。但係，由於法國當局打算將飛機用於軍事目的，阿笛嘅發明直到萊特兄弟嘅「飛行者一號」上咗天之後好耐先至公開到。因此，今日好多人都以為人類第一架飛機係萊特兄弟製造嘅。

## 參考
伊雲奴域

**布拉尼斯拉夫 伊雲奴域**（**Branislav Ivanović**，）係塞爾維亞足球員，後衞，家陣效力英超車路士，可以出任中堅以及右閘以至防守中場呢啲防守位置。

## 出面網頁
* Branislav Ivanovic | Players and Staff | Official Site | Chelsea Football Club 
* 
* Branislav Ivanović | National Football Teams
伍日照

**伍日照**（**Daniel Ng Yat-chiu**，）係香港生意人，香港出世同長大。一九七五年將美國麥當勞帶入香港，人稱**香港麥當勞之父**。《經濟學人》發表巨無霸指數，亦同佢有關。香港慈善機構，亦係佢搞起。

## 學業
佢伊利諾大學畢業，之後去倫敦帝國理工學院讀化學工程，得博士學位。

## 事業
佢讀完書後，去咗美國燃氣技術研究院打工。間院係歸伊利諾理工大學，主管環境保護同埋能源系統研究計畫。

一九七二年返香港。好友馮慶炤，即係唐人有錢佬馮秉芬個仔，邀請佢加入佢個基金公司做嘢，公司叫Inter-Asia Management Co. Ltd。當時美國麥當勞想開拓香港市場，聯絡間公司，物色本地合作伙伴。伍日照本來介紹個朋友，同馮氏父子合作。不過朋友甩底，伍日照頂上。伍日照同馮氏父子，準備齊齊開麥當勞。伍日照初時，家人都唔睇好。但佢堅持去美國麥當勞受訓，洗廁所、捧餐，乜都要做。一九七五年一月，全港首間麥當勞，開喺銅鑼灣百德新街，第一日生意好好，超過預期，生意額逾七千銀。當年漢堡包，賣一圓六毫。伍日照一直擔任香港麥當奴餐廳董事總經理。一九九五年，香港經營權，賣返美國總公司，佢就退任。

## 工作方法
佢落區格價來定價，睇下各區士多可樂、煙仔售價，得知市民日常生活開支，從而比對定價。伍日照管理麥當勞，有傷健共融，亦係全港餐飲集團之中，首家全面禁煙。

《經濟學人》年年發布巨無霸指數，反映唔同地區貨幣水平，概念同伍日照有關。1970年代後期，伍氏有位美國朋友，借伍日照，收集全球各地麥當勞巨無霸售價，然後喺律師會發布，引起《經濟學人》注意，發揚光大，年年該報發表新數據。

## 音樂
伍日照喜好西樂。

## 出面網頁
* 
* 
* 
* 
*
劉家良

**劉家良**（，），香港演員，以功夫片出名。佢原籍廣東新會，廣州大，後尾去咗香港，喺邵氏電影公司做事，係武打明星同導演。佢係2010年第二十九屆香港電影金像獎終身成就獎得主，以表揚佢將武術電影發揚光大，貢獻良多。劉家良患血癌，死於沙田仁安醫院。

劉家良個老頭係劉湛，係黃飛鴻徒孫，兩仔爺亦多次喺關德興嘅《黃飛鴻電影系列》演出
。劉家良同第二任妻子翁靜晶，生咗兩個女，大女劉萬怡，喺亞洲電視劇集演過《殭屍道長II》，曾經喺劍橋大學修讀法律，細女喺香港國際學校就學。

## 註

## 出面網頁
* 
*
小青洲

**小青洲**（**Little Green Island**），係香港一島，近香港島西北，喺青洲東面，與青洲合稱大小青洲。大小青洲與香港島之門，水面較窄，叫青洲口，往南嘅船，會經青洲口出。
玻璃窗

**玻璃窗**，係窗一種，窗上有玻璃透光，有啲鑲喺窗門上，有啲鑲梗咗。有啲玻璃窗，玻璃七彩，甚爲美觀。
窗

**窗**（或者叫**窗口**）係屋宇開口，有大有細，要嚟畀啲氣入，或者畀光入。類似門就係可以開閂，佢同門唔一樣，門要嚟畀人出入，但係窗就唔係。窗係喺埲牆或者天花板，喺天花板嗰種叫天窗。

有啲窗上面加門，叫窗門，方便開閂，需要透氣透光就開，唔使就閂埋。

除咗屋宇，車箱、船艙等地方，有啲開口都叫窗。

## 睇埋
* 玻璃窗
窗門

**窗門**（「門」讀陰上聲，發音似「窗滿」），係窗上安門。開時會透光透氣，閂埋就唔透光，唔透氣。閂埋有保安之用，阻止人入屋。玻璃窗嘅窗門，天生就透光，閂埋窗門，會唔透氣，同時保安。

## 文
窗門可另解窗與門總稱，窗門嘅「門」讀「瞞」，就係總稱，變調則係窗嘅門。書寫爲免混淆，總稱會叫門窗，如鎖好門窗。
瓦水筒

**瓦水筒**，係指水筒，用瓦料做，如陶、瓷之類。

## 文
英文瓦水筒叫**earthenware pipe**。

## 註
土生葡人

**土生葡人**（；Macanese），又叫，澳門葡萄牙人後代，有啲定居咗幾百年。佢哋未必係直由葡萄牙來，而係經歷多年，喺葡萄牙印度、南洋或其他殖民地來。當中唔少多族通婚，好多混血，以唐人為甚，甚至有日本等血統。現時土生葡人喺澳門有成五、六千人咁上下。
閩東話

**閩東話**（閩東話：Mìng-dĕng-ngṳ̄），係屬於中文閩語嘅方言，分布喺福建東部。

## 睇埋
*閩東話維基百科
浮虛山

**浮虛山**係中華人民共和國廣東中山市阜沙鎮一山。大明時因山佢孤懸海上，虛浮大海，同中山（當時叫「香山」）其他名勝合稱香山八景。由於年月沙積，已經同大陸連成一片。今設有浮虛山公園。
桂花

**桂花**（；學名：**'），係[[木樨科]][[木樨屬]]嘅常綠喬木或灌木。桂花係一樖香花樹種，成日俾人話係「金秋嬌子」。

== 名 ==
桂花簡稱**桂**（）；又叫**月桂**（）、**岩桂**（）、**九里香**（）或**金粟**（）；喺中國嘅部分北話地區叫**木樨**（；）；喺英文區叫做「」、「」、「」或「」，喺日本叫**木犀**（；）；喺印度叫**斯蘭'''（；）。

## 分佈
呢種樹木嘅原產地喺亞洲。從喜馬拉雅地區東邊、中國大陸西南部、臺灣、日本南邊等地都有野生，甚至喺印度、尼泊爾、柬埔寨都可以見到佢。

## 形態
呢樖嘢一般有3——5m高，最高可以去到18m。樹皮色係灰啡色。佢嘅葉好似啲牛皮噉，摸上手硬堀堀，而葉邊有鋸齒。一般開嘅係金黃色嘅碎花品種，而且重好細，不過佢啲花香都幾犀利吓。佢啲花好似條管噉，由5個花瓣組成，一個雌蕊。開完花之後結出紫黑色橢圓形嘅細核果。

## 品種
桂花一般有4個品種：

## 用途

桂花唔係凈得睇，佢可以提取香精或直接用嚟做食品嘅香料。例如做桂花酒、桂花茶、桂花糕等。甚至佢重可以用嚟做藥都得。
### 藥用價值

桂花嘅樹枝、葉、花、根、花嘅蒸餾液、根皮都可以做藥，有以下呢啲功效：

## 故事
### 吳剛學仙行差踏錯
喺民間有個古仔，話吳剛學仙嗰時行差踏錯，結果俾朝廷罰到月光度斬桂花樹。點知佢越斬桂樹，就即刻合返埋，成日都好似斬唔冧噉。

### 「桂林」嘅地名

喺廣西壯族自治區桂林市有個古仔，話海龍王嘅三公主幫人哋去掘尾龍拜山，點知就搞出咗「桂林山水甲天下」。不過三公主死咗之後就埋咗喺泥度，結果一夜就變咗樖桂樹，重多到好似森林噉。

## 文化

### 所謂「市花」
喺中國大陸，廣西壯族自治區桂林市、江蘇省蘇州市、浙江省杭州市、浙江省衢州市同埋安徽省合肥市等嘅廿幾個城市都用咗桂花嚟做市花。

### 層面
喺東亞地區嘅詩文同傳統習俗入面，桂花成日同秋天，月亮串埋一齊。

### 地名
中國大陸有部分城市都有用桂花嚟做名嘅，好似廣州同珠海都有條「桂花路」。

### 花名歌謠
喺中國內地嘅古詩文化入面，曾經有首同花名歌謠有關嘅詩係形容12個月出嘅比較靚嘅嗰啲植物。其中入面講嘅「八月桂花滿樹香 」就係佢。

## 圖集

## 有關嘅書
* 中国少年儿童百科全书 自然·环境 第420页　浙江教育出版社 ISBN·7-5338-1946-2/G·1942
* 茂木透写真 『樹に咲く花 合弁花・単子葉・裸子植物』 高橋秀男・勝山輝男監修、山と溪谷社〈山溪ハンディ図鑑〉、2001年、292-293頁。ISBN 4-635-07005-0。

## 出面網頁

* 中华桂花之乡——咸安　
* 南京中山陵“桂花隧道”
* 台灣可以看到桂花的地方　
* 桂花 Guihua 藥用植物圖像資料庫 (香港浸會大學中醫藥學院) 
* Osmanthus fragrans National Center for Biotechnology Information (NCBI)

類:木樨屬
類:喬木
類:灌木
類:香花樹種
類:四季常綠植物
類:藥用植物
類:花卉
月桂

**月桂**（；學名：）係樟科月桂屬嘅常綠喬木。

佢嘅葉叫月桂葉，係種常見嘅香草。

## 用途
唔同國家都有唔同用法。喺古希臘，會用佢織月桂花環，係榮譽象徵。喺意大利，佢嘅嫩香葉可以拎去整成意粉嘅配料。部份國家會拎佢啲葉做草藥。

類:四季常綠植物
類:喬木

類:菜
類:藥用植物
香港重光紀念日

**香港重光紀念日**（Liberation Day），係香港一紀念日，紀念一九四五年，香港結束日本統治苦難，香港重光。原訂喺八月卅號，及後改成八月最尾個禮拜六，同埋下個禮拜一。按傳統，會到和平紀念碑獻花，以慰戰死英靈。

香港重光紀念日原本係公眾假期，主權移交後頭兩年被抗日戰爭勝利紀念日取代，之後直頭取消咗。
咖喱魷魚

**咖喱魷魚**係香港一種街頭小食，主要材料係咖喱同魷魚。較正宗嘅咖喱魷魚係用土魷（曬乾咗嘅魷魚）加入咖喱汁快炒而成。價錢由5蚊到20蚊不等。

咖喱魷魚於1950年代至1960年代開始成為香港街頭小食，當時以咖喱汁煮成嘅辣魚蛋開始普及，有小販就諗倒將咖喱汁配搭魷魚，成為新一款街頭小食，結果受到顧客歡迎。

## 參考
*香港「街頭小食」與香港文化認同
白咖啡

**白咖啡**係起源自馬來西亞霹靂州怡保市嘅一種咖啡，又叫做**怡保白咖啡**。白咖啡係馬來西亞咖啡加奶精或者煉奶整嘅一種飲品。

## 來源
19世紀，一個嚟自中國海南島嘅錫礦工移民吳文清嘅爺爺去到馬來西亞，整出呢款咖啡。佢用少少植物牛油同糖煎出嘅咖啡豆比其他方法煎出嚟嘅顏色淺啲，所以先叫做白咖啡。

而家，馬來西亞嘅特色飲品怡保白咖啡已經係世界知名嘅咖啡之一。

## 特色
傳統上面，馬來西亞嘅咖啡係要用糖、人造牛油同小麥嚟烘咖啡豆。而白咖啡只係用牛油同糖，所以無咁黑。

## 睇埋
*舊街場白咖啡

## 參考
仁濟醫院林百欣中學

**仁濟醫院林百欣中學**係香港荃灣一間中學。校內中一至中三級各設四班，中四至中六級各五班。係Band 2學校。

## 校本管理
仁濟醫院林百欣中學係仁濟醫院所興辦嘅第一間中學，喺一九八二年由林百欣同仁濟醫院創立。中一到中三級各四班，中四到中六級各五班。
 	 
仁濟醫院林百欣中學積極回應教育改革，實踐校本管理，喺二零零七年三月三十日成立咗法團校董會。仁濟醫院林百欣中學法團校董會係由商界領導、大學系主任、退休警司、辦學團體代表、老師同家長代表組成，一直用『尊仁濟世』嘅校訓精神領導學校發展，積極貫徹德、智、體、群、美五育並行嘅教育目標。
 	 
至於行政架構方面，校內設校長一名、副校長三名，之下有多個委員會或委員組，分別為：學校行政、危機處理、級主任會、教務、科主任會、教師專業發展、典禮及形象、校務、人事及財務、資訊科技、網上校管系統、教師評鑑、優化學習習慣、學生成長、訓導、輔導、升學及擇業輔導、德育同公民教育、課外活動、社會服務、校友會聯絡、家教會聯絡。校長透過學校行政委員會訂定發展方向同協調各委員會工作，然後交校務會議討論，最後由法團校董會審議，然後各委員按法團校董會嘅決定訂定計劃，並於學年尾進行評估。

## 設施
仁濟醫院林百欣中學有32個課室、2個電腦室、4個教員室、1個音樂室、6個實驗室，1個小食鋪。因為2012-2013年度係30週年所以全面翻新。喺雨天操場有1部足球機畀學生玩。

## 抱負
貫徹「尊仁濟世」精神，提供優質全人教育，培育學生成為國家棟樑。
	 
## 使命
秉承「尊仁濟世」嘅辦學精神，為學生提供優質嘅全人教育，令學生可以：積極學習、自律守規、盡責明分、明辨是非、尊重別人。

## 出名舊生
* 蔣家旻：演員
* 唐寧：演員
* 陳鈺麟：藝名「耀祥」、「床哥」，香港網絡紅人，YouTube頻道「JFFT」成員。

## 參考

## 出面網頁
* 仁濟醫院林百欣中學
* 香港教育城學校概覽

類:荃灣
教宗牧徽

**教宗牧徽**（） 係教宗專有嘅紋章，嚟代表住個教宗自己同埋當時嘅天主教會。自從中世紀後期以嚟，一般都係用教宗個家族嘅紋章，不過有時亦會將個紋章個人化。呢個紋章係同聖座嘅紋章分開嘅。

## 攷

類:天主教
類:紋章
宗座從缺

**宗座從缺**係指一個教宗死咗到另外一位教宗即位之間嘅空缺時期，嗰陣由總務樞機代任教宗。
畢昇

**畢昇**（）係北宋發明家，係全世界第一位發明活字印刷嘅人。

## 睇埋
*古騰堡
北回歸線

**北回歸線**（）係地球嘅一條線，即係太陽直射地球最北面嘅位置（嗰日叫夏至），即係北緯23度26分221點448秒。因為地球識自轉嘅，所以會出現咗白天同埋晚黑出嚟嘅嘢。但係，地球嘅自轉軸唔係同兜住太陽公轉嘅軌道面（黃道面）搞成90°，而係搞成大概66.55°嘅夾角（又可以嗌「黃赤交角」）。由於有咗條「黃赤交角」響度，所以太陽喺地球表面嘅直射位唔係一直對住條赤道，而係喺北回歸線同埋南回歸線之間嘅位入面喐嘅。

## 經過嘅地方
條北回歸線經過嘅國家同埋地區：中華人民共和國、中華民國、緬甸、印度、孟加拉、阿曼、阿拉伯聯合酋長國、沙地阿剌伯、埃及、利比亞、阿爾及利亞、西撒哈拉、巴哈馬、墨西哥。

### 中國大陸入面有北迴歸線所經過嘅地方
中國大陸係世界上最多北迴歸線標誌塔嘅國家，響呢度係寫出咗一大碴嘅北迴歸線紀念碑出嚟嘅。下面就係一覽：

*廣東省
**封開：封開北迴歸線標誌塔
**從化：從化北迴歸線標誌塔
**汕頭：汕頭北迴歸線標誌塔
*廣西壯族自治區
**桂平：桂平北迴歸線標誌塔
**武鳴：武鳴北迴歸線標誌塔
*雲南省
**墨江哈尼族自治縣：墨江北迴歸線標誌塔
**西疇：西疇北迴歸線標誌塔

### 中華民國有北迴歸線所經過嘅地方
*臺灣
**嘉義：嘉義北迴歸線標誌塔
**花蓮：花蓮北迴歸線標誌塔

## 澎湖:澎湖[[花蓮北迴歸線標誌塔|北迴歸線標誌塔]]
*赤道
換衫房

**換衫房**（**Changing room**），又嗌**更衣室**，係設置喺公眾場所裏面畀人換衫嘅房，通常喺海灘、運動場、健身室、泳池、公眾浴場、按摩院、賽艇中心等都會有，同公廁一樣絕大多數都分男界女界，唔少重有埋儲物櫃同沖涼設施。有啲要着制服嘅工作場所，亦會有員工專用更衣室。

## 睇埋
*試衫房
南回歸線

**南回歸線**（**Tropic of Capricorn**）係地球嘅一條線，即係太陽直射地球最南面嘅位置（嗰日叫冬至），即係南緯23度26分221點448秒。

## 睇埋
*赤道
*北回歸線
緯

**緯**（**φ**），又叫**緯度**，係地理座標系統上分南北嘅方法，赤道係0度，赤道北面（北半球）叫**北緯**（最北嘅北極係北緯90度），赤道南面（南半球）叫**南緯**（最北嘅南極係南緯90度）。跟緯度畫嘅線叫緯線。

## 睇埋
*經
*赤道
*北回歸線‎
*南回歸線
經

**經**（**λ**），又叫**經度**，係地理座標系統上分東西嘅方法，本初子午線係0度，本初子午線東面（東半球）叫**東經**，本初子午線西面（西半球）叫**西經**。跟經度畫嘅線叫經線。

## 睇埋
*緯
*本初子午線
仁濟醫院

**仁濟醫院**（），係香港新界荃灣嘅一間民辦地區性質嘅慈善機構兼慈善醫院，除咗提供醫療服務之外，重開辦中學、小學、幼稚園、社區中心同老人院，亦係香港六大慈善機構其中之一。

## 簡介
仁濟醫院嘅名稱係以「仁者存心，痌瘝在抱；濟世利眾，保健為先」兩句嘅首字聯成。1962年初，荃灣商會成立咗「興建『仁濟醫院』籌備委員會」。同一年，仁濟醫院董事局正式運作（喺1967年成立），並由邱德根擔任主席，正式向政府申請撥地同埋起醫院。呢間醫院喺1973年落成，主要為荃灣同鄰近地區市民提供急症同延續護理服務。仁濟醫院而家係九龍西醫院聯網其中一間急症醫院，而呢間醫院嘅耳鼻喉頭頸外科亦係聯網嘅專科轉介中心，呢間醫院亦係香港提供全關節置換手術服務嘅主要醫院之一。

醫院近年更喺唔同專科嘅範疇下成立唔同嘅治療中心，包括錢曼娟健康乳腺中心、曾永裕耳鼻喉日間診療紀念中心、曾永裕頭頸腫瘤微創治療紀念手術室、全關節置換手術中心、內分泌外科診所、包安急性腦血管治療中心、綜合糖尿/內分泌及腎科日間護理服務、周浩源內視鏡中心、蘇陳偉香長者日間醫院，為有需要嘅病人提供服務。此外，醫院設有全科診所提供普通科同家庭醫學專科門診服務，呢間全科診所更係家庭醫學嘅培訓中心。

## 服務範圍
### 專科同臨床服務
*24小時急症服務
*內科（包括內科復康、康復、療養服務）
*外科
*兒科（兒童及青少年科）
*耳鼻喉頭頸外科
*骨科
*病理學科
*放射診斷
*麻醉科
*深切治療
*心臟深切治療
*綜合檢查中心
*健康乳腺中心
*內分泌外科診所
*耳鼻喉日間診療中心
*全關節置換中心
*急性腦血管治療中心
*內視鏡中心

### 日間及專職醫療服務
*全科診所
*家庭醫學專科診所
*專科門診
*中醫門診（由仁濟醫院董事局提供服務）
*藥劑服務
*物理治療
*職業治療
*營養治療
*言語治療
*聽力診療
*足病診療
*義肢及矯形
*醫務社會服務
*健康資源中心
*綜合糖尿/內分泌及腎科日間護理服務
*兒童及青少年日間診症中心
*長者日間醫院

## 弱勢社群節目
仁濟心，喺2022年11月26號起，禮拜六晚十點四十五分，翡翠台播出。

## 慈善機構節目
慈善星輝仁濟夜，喺每年一月其中一個禮拜六晚，翡翠台播出。

## 出面網頁
* 官方網頁
紅海

**紅海**（；；；；）係非洲東北面同阿剌伯半島之間嘅海，東南面連住亞丁灣同阿剌伯海，西北面經蘇彝士運河去地中海。呢個海喺1869年嘅蘇彝士運河開通咗之後，重變咗大西洋、地中海同印度洋之間嘅交通要道。另外，呢個海係世界上最鹹嘅海。

## 名

鑒於「紅海」嘅名係點嚟，而家有好幾個講法：
### 「啡紅色嘅水」

由於地中海入面有好多紅色嘅海藻響度，所以嗰度啲海水睇落去好似啡紅色噉。所以「紅海」嘅名就係噉嚟。
### 方位
有啲學者就話個名係從改名嗰位嘅人用方位（話南邊或西邊）嚟做名，因為阿剌伯國家好多民族都用咗顏色嚟頂住方向嘅傳統習俗。
### 其它講法
重有好幾個講法係「紅海」嘅名係噉嚟：
#附近嘅紅色山脈
#有個名嗌紅色嘅本地種族
#紅地嘅海（古埃及嗰時將沙漠嗌成「紅地」）

## 敘述

紅海其實就係東非大裂谷北邊陷落咗嘅一個地方，係西北偏北-東南偏南嘅延長嘅狀態，好似條長嘅蝸牛噉，北邊嘅蘇彝士灣同埋阿喀巴灣就好似條蝸牛嘅觸角噉夾住個西奈半島。其中南北嘅距離差唔多2000㎞到，最長嗰度去到2250㎞。而闊度方面，最闊嗰度有355㎞。而水深方面，平均深度490m，最深可以去到2211m。另外，呢個海水睇落去好似啡紅色噉。

## 所謂「最鹹嘅海」
紅海之所以話係最鹹嘅海，係因為佢嘅含鹽量去到41——42‰，而部分海底甚至超過270‰，幾乎達到飽和溶液嘅濃度，係一般海水嘅平均含鹽量（35‰）嘅8倍到。加上嗰度係熱帶同亞熱帶嘅沙漠地區，氣溫比較高，海水嘅蒸發量比較大，而且佢嘅年平均降水量都唔夠200mm。加上附近又冇河流流入呢度。所以喺通去大洋嘅水路嗰度有石林島同水底岩嶺，唔單止大洋入面稍微淡嘅海水好難入嚟，相反比較鹹嘅紅海啲水都好難流到出去。有科學家研究過海底嗰度重有幾個大嘅帶有岩漿嘅熱窿響度。由於岩漿加熱咗周圍嘅岩石同海水而出現咗深層海水嘅水溫重高過表面嘅海水溫度。所以比較熱辣辣嘅深層海水去到海面之後重加快咗蒸發而搞到鹽嘅濃度好高。所以點解紅海啲水話重犀利過其他地方嘅海水。

## 經濟

## 周邊

以下呢啲國家就係紅海周邊嘅國家：
* 東岸：
*: 
*: 
* 南岸：
*: 
*: 
* 西岸：
*: 
*: 
*: 
* 北岸：
*: 
*: 
*: 

## 特征

## 有關嘅書

* 中国少年儿童百科全书 自然·环境 第210页　浙江教育出版社 ISBN 7-5338-1946-2/G·1942
* Hamblin, W. Kenneth & Christiansen, Eric H. (1998). Earth's Dynamic Systems (8th ed.). Upper Saddle River: Prentice-Hall. ISBN 0-13-745373-6.

## 出面網頁
* Red Sea Coral Reefs
* Red Sea Photography
* 

類:埃及地理

類:也門地理
南佐治亞與南三文治群島

**南佐治亞與南三文治群島**（**South Georgia and The South Sandwich Islands**）係英國海外領土，喺大西洋南面，福克蘭群島東南1300公里，由南佐治亞同南三文治群島兩組島組成。阿根廷宣稱有主權。

## 出面網頁

* 
* 
*
南佐治亞

**南佐治亞**（**South Georgia**）係南大西洋嘅英國海外領土南佐治亞與南三文治群島嘅一個島，喺領土西北邊，面積3718平方公里。
## 睇埋
*南三文治群島

類:南佐治亞與南三文治群島
南三文治群島

**南三文治群島**（**South Sandwich Islands**）係南大西洋嘅英國海外領土南佐治亞與南三文治群島嘅一組群島，喺領土東南邊，面積310平方公里，有11個島。
## 睇埋
*南佐治亞

類:群島
類:南佐治亞與南三文治群島
烏拉山脈

**烏拉山脈**（）係俄羅斯中西面一條山脈，大概喺東經60度左近，連埋烏拉河一齊做亞洲同歐洲嘅分界。
些馬斯軒尼

**些馬斯軒尼**（Séamus Heaney，）係愛爾蘭作家、詩人。1995年得諾貝爾文學獎。2013年8月30號死。

## 攷

## 出面網頁

* 
* 
* 
*
百慕達三角

**百慕達三角**，又叫**魔鬼三角**，位於北大西洋嘅馬尾藻海，係由英屬百慕達群島、美屬波多黎各及美國佛羅里達州南端形成嘅三角區海域，據講有唔少嘅船、飛機同埋人喺呢一帶離奇唔見咗。
香蕉船

**香蕉船**（）係一種西式甜品，通常由香蕉同雪糕組合而成。由於甜品嘅外型似一艘船，所以得出咁嘅名。香蕉船常用材料包括雪糕、香蕉、芒果、餅乾、朱古力醬等，將各種配料加喺雪糕上面之後放入雪櫃雪十分鐘倒就完成。
香蕉船 (艇)

**香蕉船**（）係一種長形橡皮艇，外形整到香蕉咁，一隻艇可以坐幾個人。進行水上活動時，通常用快艇喺前面快速拖行，由單一塊帆推動。參與者透過香蕉船考驗嘅平衡力。香蕉船上有繩畀參與者緊握。喺玩香蕉船嗰陣一定要着救生衣。

類:艇
救生衣

**救生衣**係一種救護生命嘅裝備，設計類似背心，採用尼龍面料或氯丁橡膠（Neoprene），浮力材料或可充氣嘅材料，反光材料等制作而成。一般可以用5-7年，係船上、飛機上必備嘅救生設備之一。一般係背心式，用泡沫塑料或軟木等制成。穿喺身上具有足夠浮力，令落水嘅人頭部可以露出水面。外表顏色通常係鮮色，例如鮮橙色、香蕉黃色等，方便俾救生船發現。
香港旗

**香港旗**係用來代表香港嘅旗，可以係
*香港旗 (英治時期)
*香港特別行政區區旗
雅克·德希達

**雅克·德希達**（**Jacques Derrida**，）係阿爾及利亞出世嘅法國哲學家，最出名係整咗解構主義，符號學分析學嘅一種形式，代表後結構主義同後現代哲學嘅重要人物。

## 參考資料

類:法國哲學家‎
哥羅拉度州

**哥羅拉度州**（**State of Colorado**）係美國西部一州，首府丹佛。

## 繙譯
花旗國行省無官府改定之中文名，繙譯全憑各大報章雜誌師爺智慧。茲摘錄如下：
*哥罅拉度省
*哥老拉度省
*哥罅拉多省
*哥路拉度省
*卡路拉度省
*卡洛拉度省
*卡履拉度省
*哥裸拉度省
*柯拉度省
*哥羅拉度州
*哥羅拉多州
*科羅拉多州（新華社譯名，但係「科」字唔符合廣東話。）
夏千福

**夏千福**（，）係美國外交官。佢喺2013年7月30號做美國駐香港總領事，負責美國政府喺港、澳嘅事務。之前，佢獲奧巴馬總統委以大使級別，出任六方會談特使。

過去卅幾年嘅外交生涯，夏氏曾三次出使中國，一次响前蘇聯，一次响伊拉克佢曾喺台灣學中文，識得廣東話。

除此之外，佢亦出任過白宮國家安全委員會中國／台灣部主任、五角大樓海軍作戰部部長嘅外交政策顧問、國務院台灣協調處處長、國務院屬下協助戰亂國家重建辦公室副協調員、危機管理營運中心副主任等等。

夏千福曾獲得國務院外交報告最高嘉獎、美國海軍頒嘅最傑出公務員獎、國務院最佳功勳榮譽獎，同美國陸軍功勳文職服務獎。

夏千福喺維珍尼亞大學獲碩士學位，佢亦係該大學校長獎學金得主。

## 拎

## 出面網頁
劉家昌

**劉家昌**（）係中華民國音樂人、電影導演同演員，祖籍山東煙台，哈爾濱出世。劉家昌演藝創作繁多，當中以華語流行樂曲成就最為顯赫。劉家昌亦曾經培育多位七八十年代華語流行樂巨星，被譽為台灣樂壇20世紀70-80年代嘅大師。

## 生平
劉家昌童年時因日本侵華戰亂動盪而移居韓國仁川，中學時代做職業演唱，新竹中學畢業，1962年做僑生到台灣讀國立政治大學政治學系，1966年同台灣知名女星江青結婚，兩個人生咗一個仔劉繼鵬，不過喺1970年就離婚。之後，佢喺台灣演藝圈創作大量流行曲，電影配樂同做演員、電影導演等。1972年佢以《晚秋》電影成名，1975年嘅愛國電影《梅花》更令佢喺台灣家喻戶曉。之後，佢開始追電影界亞洲影后甄珍（原名章家珍）。劉家昌同甄珍喺美國結婚，但當時甄珍父母全家人都冇參加佢哋嘅婚禮。

1979年，劉家昌因谷名倫墜樓事件離台，定居美國。1980年代，創辦歐帝威唱片，發行自己嘅專輯《在雨中》等。1982年喺美國同甄珍合作經營旅館，1999年返台灣再發展有線電視頻道業者八大電視同博新多媒體，並參與中國國民黨嘅政黨活動。2000年，佢再因掏空媒體爭議，前往中國大陸從事酒店旅館業務。

2006年6月，劉家昌喺香港舉行《往事只能回味：劉家昌音樂會》，反應熱烈。2007年4月8號晚，北京第7屆音樂風雲榜頒獎盛典上，劉家昌獲頒終身成就獎。2010年，事涉法律案件有轉寰空間，劉家昌返台灣發展。4月3號、4號，喺台北小巨蛋，及9月17、18號晚喺台中興大學蕙蓀堂舉辦《往事只能回味：劉家昌音樂會》。

## 提拔過嘅藝人
*尤雅
*高凌風
*甄妮
*劉文正
*鳳飛飛
*林青霞
*劉子千
*乾德門
*黃鶯鶯
*千百惠
*朱海君
*鄭嘉穎
*鄭欣宜
*歐陽菲菲
*謝金燕
*費玉清
*張帝
*張魁
*陽帆
*沈雁
*楊林
*潘安邦
*張俐敏
*陳盈潔
*王海玲
*林靈
*陳昇
*楊宗憲

## 評價
*尤雅話，劉家昌好錫新人，但亦都會鬧人，只係佢並唔怕劉家昌。
*李敖評：「理想的民族主義者」（主張未來兩岸統一）。

## 作品

* 《月滿西樓》
* 《我找到自己》
* 《街燈下》
* 《霧》
* 《只要為你活一天》（2004年《功夫》主題曲）
* 《獨上西樓》鄧麗君
* 《胭脂淚》
* 《梅蘭梅蘭我愛你》
* 《往事只能回味》尤雅
* 《雲河》黃鶯鶯
* 《我心深處》
* 《海鷗》翁倩玉
* 《秋歌》甄妮
* 《誓言》甄妮
* 《我家在那裡》
* 《嚮往》歐陽菲菲
* 《煙雨斜陽》江蕾
* 《庭院深深》歸亞蕾
* 《溫暖的秋天》鳳飛飛
* 《敲敲門》  鳳飛飛
* 《有真情有活力》
* 《天真活潑又美麗》
* 《一簾幽夢》蕭孋珠
* 《楓紅層層》
* 《美好的今天》（中視早期 開播曲，蕭孋珠主唱）
* 《晚安曲》 （中視早期 收播曲，費玉清主唱）
* 《秋詩篇篇》銀霞
* 《日落北京城》
* 《梅花》
* 《我是中國人》
* 《中華民國頌》費玉清
* 《黃埔男兒最豪壯》(黃埔軍魂主題曲)
* 《秋纏》
* 《愛》陳盈潔
* 《小丑》張魁
* 《國家》張帝
* 《民國六十六年在台北》
* 《楓林小雨》張琍敏
* 《諾言》劉文正
* 《小雨打在我身上》
* 《不一樣》高凌風
* 《我是誰》楊林
* 《揚帆》陽帆
* 《一串心》沈雁
* 《我不哭》曾慶瑜
* 《在雨中》王海玲
* 《大中華》
* 《珍重 我的愛》劉艾靈
* 《絲雨長巷》千百惠
* 《連心》
* 《好好愛我吧》 2009新歌
* 《唸你》（為兒子劉子千打造的歌曲，在網路上引起極大的迴響）

## 參考

## 出面網頁
* 劉家昌的音樂世界
* 
* 2100全民開講─劉家昌、甄珍夫婦專訪
* 往事只能回味 劉家昌音樂會 台中 2010/09/07

類:祖籍山東‎

類:癌死者
榕樹頭

**榕樹頭**，香港一地，喺九龍油蔴地，就喺油蔴地天后廟前面。笪地種咗好多榕樹，所以依一帶叫榕樹頭。附有幾條街、如廟街、眾坊街、上海街、街市街等。

## 史
榕樹頭係油蔴地起源地，英國得香港後，就有將依帶劃爲唐人聚居地。後尾拆咗重建，起咗油蔴地差館，除咗天后廟，原貌已不復見。香港政府後再重建榕樹頭一帶，全係社區用地，好似九龍政府合署，油蔴地公共圖書館，梁顯利油蔴地社區中心、油蔴地賽馬會分科診所等。
人民橋 (廣州)

**人民橋**係中國廣東省廣州市荔灣區一條橋，橫跨珠江兩岸。

## 連接位置
北邊從六二三路同埋鎮安路路口開始，跨過珠江，南到洪德路同埋工業大道北連埋一齊。

## 長度
橋全長701.2米，主橋長182米，闊18米。其中行車嘅路有12米，兩邊嘅人行道各3米。南北引橋長有519.2米，闊12米，但係引橋唔整人行道，佢係由4條步行梯連接主橋畀行人、自行車上落。

## 落成時間
喺1932年，有人提出過喺太平南路（而家叫人民南路）西濠口建築附近起西堤鐵橋。到咗1935年，工務局就開始進行籌畫同埋選取橋嘅樣，但係橋重未起。喺中華人民共和國成立咗之後，珠江南邊嘅工業發展好快，海珠橋已經再頂唔住日益加大嘅交通流量，必須要起新橋。就喺1965年4月，經過國家計委同埋建工部批准起人民橋。就喺嗰年11月4號正式郁手，起到1967年5月1號完工通車。1984年喺人民橋南邊起成洪德路立交橋疏導啲車流。1988年喺人民橋北邊起成東、北、西3條匝道，分別連接沿江路、六二三路同埋沙面舊東橋。2000年喺人民橋東邊起內環路同埋拆咗橋嘅北邊三條匝道，而且呢條橋嘅部分車流已經分流到鶴洞大橋嗰邊。
廣州大橋

**廣州大橋**（）係喺中國廣東省廣州市市區東邊嘅一條橋。呢條橋又係廣州第三條跨過珠江嘅橋，原本叫**廣州珠江第三橋**。

## 連接位置
連接廣州大道中南北兩邊，跨過珠江主、輔航道同埋二沙島嘅交通道路，主橋有三跨，橋北邊嘅東部地區有環道同埋二沙島連埋一齊。又係105國道嘅廣州區道路。

## 長度
橋長有988.4米，闊24米，其中車行道路20米，雙向六車道，兩邊嘅人行路各闊2米，主航道通航淨高度8.7米。

## 落成時間
1983年4月喐手，1985年5月落成通車。

## 參考
拳擊

**拳擊**又叫**西洋拳**，係一項由兩位選手對賽，用拳頭並佩戴拳擊手套進行攻擊同防禦嘅運動。

## 拳擊擂台
根據國際拳擊聯盟（AIBA）規定，國際正式比賽嘅擂台最多唔可以超過6.1米，一般比賽嘅擂台可以喺4.9至6.1米之間，四邊長度要相等。台上嘅四個角都要有固定喺台角嘅直柱，四個角落處都要放有5至7mm厚、20mm闊嘅軟護墊。拳擊台每邊有三條圍繩，從四角嘅固定豎杆度拉出；四個直柱間用三條粗繩圍攔成一個正方形空間，以保護運動員。三條圍繩距離擂台面嘅高度分別為40cm，80cm，130cm。

## 裝備
### 護手繃帶
拳擊比賽標準護手繃帶長度唔超過2.5米，闊度唔超超過5.7厘米，由比賽主辦單位提供，參賽運動員必須使用大會統一提供嘅繃帶。護手繃帶一般都用吸水性強嘅棉紗製成，比賽嗰陣唔可以用其他任何繩、橡筋或膠布代替繃帶。

### 拳擊手套
拳擊手套嘅作用係保護對手，緩衝出拳嘅威力，減低對手受創嘅程度，同時亦保護拳手自己嘅手腕、手指骨同手指嘅關節，避免造成甩臼等嚴重受傷。

根據國際拳擊聯盟規定，拳擊運動員喺參加拳擊比賽嗰陣，一定要戴拳擊手套。拳擊比賽嘅時候按照體重級別用唔同重量嘅手套。而且喺拳擊比賽嘅時候，組委會要預備兩對符合嗰場比賽規定嘅一樣重量嘅拳套以備運動員喺手套出現問題嘅時候隨時更換。拳套一定要完全冇任何破損，帶要結紮喺拳套背面，長出嘅帶要塞入套筒，露喺手套背面嘅結頭要用膠布黐住，膠布嘅長度唔應該超過7.5cm，闊唔應該超過2.5cm。

### 護具
拳擊嘅護具包括頭盔、護牙膠同護襠。參加業餘比賽嘅運動員必須佩戴頭盔（2016年奧運會取消咗呢個規定），雙方運動員頭盔嘅規格、樣式要統一，一方為紅色而另一方為藍色，同自己嘅角色要一致，而且所用拳擊頭盔必須符合國際拳擊聯盟批准認可能夠保護頭部。職業比賽可以唔用護具。

比賽嗰陣拳手一定要戴護牙膠，護牙膠嘅大細要適合參賽嘅拳手。如果拳手冇自備護牙膠，主辦單位有義務提供。比賽嘅時候運動員唔可以將故意將護牙膠吐出嚟，唔係嘅話就會被警告。如果護牙膠俾人打甩咗，台上嘅裁判執起之後將拳手帶到佢自己嘅角落，交畀助手沖洗乾淨之後，再由台上嘅拳擊裁判員交畀拳手戴好。拳手唔能夠隨意更換護牙膠，唔戴護牙膠唔可以比賽。

## 量級
### 業餘拳擊
男子比賽嘅量級共分為12個階級：

女子比賽嘅量級共分為13個階級：

### 職業拳擊
職業拳擊嘅量級共分為17個階級：

## 出名嘅西洋拳手
*拳王阿里
*荷里菲特
*泰臣
*鄒市明
*曹星如

## 參考

## 睇埋
*小童群揪會
榕樹頭 (搞清楚)

**榕樹頭**可以係
*大榕樹樹身同樹葉之間嘅蔭涼位。
*榕樹頭，喺香港油蔴地
*榕樹頭 (廣州)，喺白雲區同和
樹頭 (搞清楚)

**樹頭**有兩個意思： 
*死咗嘅樹，留喺地嘅部份：樹墩，即 tree stump。
*樹嘅根。
*有時會用來借喻笪埞方。如：榕樹頭。
榕樹頭 (廣州)

**榕樹頭**係中華人民共和國廣東廣州白雲區同和鎮一條村。

## 交通
### 地鐵
* 廣州地鐵同和站

## 教育
* 鄰近廣州警察學校
香蕉船 (搞清楚)

**香蕉船**可以指：
*香蕉船，一種香蕉同雪糕組合而成嘅甜品。
*香蕉船 (艇)，一種模仿香蕉外形嘅長形橡皮艇。
* 香蕉船 (電視節目)，1970年代香港電台製作嘅兒童節目。
嚡

**嚡**（讀鞋；）係滑嘅相反，啲嘢摸上手，凹凹凸凸噉。幾嚡幾滑叫嚡滑。好多時啲嘢做得粗，未經細磨，或者織嘢粗綫，亦會令人覺得嚡。所以粗同嚡有時係同義，夾埋叫**粗嚡** 。

嚡亦係脷嘅感覺，條脷剌住剌住噉，好似嚡咗，噉又叫脷嚡。
## 註
雞𣚺

或者係**雞項**(：gai1 hong6*2)係指未生過蛋嘅雞，因為雞生過蛋之後肉質會變老，所以廣府人從食用嘅角度將雞乸進一步分成雞𣚺同老雞乸。

## 參考
加里夫巴利 (威爾斯足球員)

**加里夫‧法蘭‧巴利**（**Gareth Frank Bale**，）係前威爾斯足球員，司職左翼鋒，2013年9月以1億歐羅轉會費由英格蘭超級足球聯賽球隊熱刺轉投西班牙甲組足球聯賽球隊皇家馬德里，佢係威爾斯足球代表隊史上入波最多嘅球員。2023年1月掛靴。

## 出面網頁

* Gareth Bale | National Football Teams
戊戌變法

**戊戌變法**，又叫**百日維新**、**戊戌維新**、**維新變法**，係清朝光緒二十四年間（1898年6月11號－9月21號）嘅短暫政治改革運動，變法由光緒皇帝載湉領導，深入經濟、教育、軍事、政治及官僚制度等多個層面，希望大清走上君主立憲嘅道路。

但係，光緒皇帝主導嘅變法其後受到慈禧太后同守舊派嘅反撲，發動戊戌政變，戊戌變法經歷咗103日就告終。維新派首領康有為同埋梁啟超走佬，譚嗣同等戊戌六君子被趙舒翹下令處斬，光緒皇帝就喺中南海瀛台涵元殿、頤和園玉瀾堂交替軟禁，而支持變法嘅珍妃就失去自由，太后重新執政。變法失敗亦引發民間支持更為激烈嘅改革主張，推翻帝制，建立共和。

## 評價
傳統史觀多按照梁啟超編寫嘅《戊戌政變記》作為基礎，將變法失敗歸咎於保守派同慈禧太后嘅阻力，近代史學界對呢次變法雖然有好多新嘅研究成果，但係顯然未有全面性改變一般人對戊戌變法嘅歷史評價。佢失敗嘅原因議論紛紛，而其中主要原因係守舊派阻撓同埋維新派亦即係康有為等人未有睇清局面導致。

佢哋認為光緒係大清嘅掌權者，但事質上，掌權嘅係慈禧太后，而光緒只不過係個扯綫公仔，實質上無幾多權力，令到康有為等人喺行動上處處受到阻撓，而且本身佢哋亦只係位居末職，比起一啲守舊派既老前輩，佢哋嘅職位實在發揮唔到幾大用處，最終種種原因下，百日維新實行得103日就失敗告終，畫上句號。

近代史學家雷家聖指英國傳教士李提摩太同日本伊藤博文，涉嫌利用維新派官員對國際政治認識有限，假借「清英美日大合邦」之名，行奪取清國實權之實。慈禧太后知道呢個計劃後，先發動政變。

## 攷

類:大清政治
海味

**海味**又叫**乾海產**，係指經乾燥脫水處理嘅海產類嘢食，係中國沿海地區嘅嘢食，其中「鮑參翅肚」，即係鮑魚、海參、魚翅同魚肚（花膠）夾埋叫做「四大海味」。其他常見嘅海味包括鹹魚、蝦米、鹹魚仔、乾瑤柱、乾魷魚、魚鰾、青口乾、蟶乾、蜇皮、沙蟲乾同蠔豉等等。

海味嘅由來係由於以前嘅漁船冇冷凍設施，所以漁民就將佢哋捉到嘅漁獲曬乾。最初呢種做法只係喺魚類，即係鹹魚，後來先至推廣到貝類同其他海產，成為海味。
三亞

**三亞**，全名**三亞市**（粵拼：saam1 aa3 si5；黎語：；海南話拼音：Dam¹a¹ Si⁵），簡稱**崖**，係海南島最南嘅一個旅遊城市，亦係中國海南省四個地級市之一。呢度係一個主要旅遊勝地，有好多大型度假區，仲有佔地四千公頃嘅國家級自然保護區——三亞珊瑚礁。位於三亞灣嘅鳳凰島係一個人造島，上面有世界少數嘅七星級度假酒店同埋五星級酒店群。而南山海上觀音呢座觀音佛像，就係全世界第十三高嘅雕像，佢都喺三亞。
火龍果

**火龍果**，又叫**紅龍果**、**龍珠果**，係仙人掌科三角柱屬（*Hylocereus*）或蛇鞭柱屬（*Selenicereus*）植物果實，呈橢圓形，直徑10~12cm，外果皮係紅色或黃色，有綠色圓角三角形嘅葉狀體，白色、紅色或黃色果肉，裏面有黑色種子嘅生果。

## 種植
火龍果原產墨西哥、加勒比海同中美洲等地嘅熱帶森林。火龍果喺臺灣種植較多，亦已經喺中國大陸嘅海南、廣西、廣東、福建等省區，同埋馬來西亞各地興起，潮汕地區亦見有啲地方種植，係熱帶、亞熱帶嘅名優生果之一，對火龍果嘅研究亦日漸得到重視。

## 常見品種
*紅皮白肉種（*H. undatus*(Weber) Britt. & Rose）
**最常見嘅一種品種，較大，甜度低，腥味較重。
*紅皮紅肉種（*H. polyrhizus*(Weber) Britt. & Rose）
**亦係較常見，腥味較輕。
*紅皮粉紅肉
**栽培少，單位產量低，冇乜經濟價值。
*紅皮紫紅肉種（*H. costaricensis*(Weber) Britt. & Rose）
*黃皮白肉種（*H. megalanthus*(K. Schumann ex Vaupel) Ralf Bauer）
**市面上比較少見，果實較細，核大，清甜而無腥味，食得太多會肚屙。

## 營養成份同功效
火龍果果實大部分都係水同碳水化合物，含有大量果肉纖維，有豐富嘅胡蘿蔔素，維他命B1、B2、B3、B12、C等，果核內（黑色芝麻狀種子）更含有豐富嘅鈣、磷、鐵等礦物質同各種酶、白蛋白、纖維質同高濃度天然色素花青素（尤其係紅肉），花、莖同嫩芽更加有佢近親（蘆薈）嘅各種功效。

可預防便秘，促進眼睛健康，增加骨質密度，幫助細胞膜生長，預防貧血，抗神經炎，預防口角炎，增進食欲，美白皮膚，防黑斑等嘅功效。

火龍果嘅果肉幾乎冇果糖同蔗糖，糖分以葡萄糖為主，呢種天然葡萄糖，容易吸收，適合運動後食用。不過火龍果嘅葡萄糖唔甜導致大家誤以為呢種係低糖生果，其實火龍果嘅糖分比想像中嘅係要高一啲，糖尿病人唔適宜食太多。

紅肉火龍果比起白肉有更多天然色素 – 甜菜紅素。佢係有效對抗細胞變異嘅抗氧化營養素，仲有助減少血管硬化及心血管疾病嘅機會。。

## 各品種果實

File:Pitahaya-oliv.jpg|紅皮白肉種（*Hylocereus undatus*）
File:Hylocereus polyrhizus.jpg|紅皮紫紅肉種（*Hylocereus costaricensis*）
File:Yellow pitaya.jpg|黃皮白肉種（*Hylocereus megalanthus*）


## 出面網頁
*認識植物 ─ 火龍果
*嘉義市盧厝里的火龍果照片
*巾幗sina家 ─ 又見火龍果花開了
*火龍果花圖片
*火龍果花圖片
*火龍果綻放之後

## 參考
倫敦希斯路機場

**倫敦希斯路國際機場**（，IATA：**LHR**；ICAO：**EGLL**），通常簡稱為**希斯路機場**，位於英國英格蘭大倫敦希靈登區，距離倫敦中心有遠。希斯路機場由BAA負責營運，係英國航空同維珍航空嘅樞紐機場以及英倫航空嘅主要機場，係倫敦最主要嘅聯外機場，亦係全英國乃至全世界最繁忙嘅機場之一，喺全球眾多機場中排行第五，由於機場開出眾多嘅跨境航班，因此以跨境嘅客量計算，希斯路機場嘅客流量係最高嘅。截至2004年，希斯路機場係全歐洲最繁忙嘅機場，比巴黎戴高樂機場同法蘭克福國際機場嘅客量重要高出31.5%，但航班數目就比嗰兩個機場嘅總和少三分之一。

希斯路機場擁有兩條平行嘅東西向跑道同五座客運大樓。第5客運大樓已於2008年3月27號啟用，到時英航會獨自使用呢座航廈，而其它航空公司亦會更改所在航廈。

2012年10月 除去英國機場管理局名稱，改名希斯路機場控股。

## 交通

**鐵路**
* 希斯路機場快線
* 倫敦地鐵皮卡迪利線：1,2,3號航廈站、4號航廈站、5號航廈站
* 伊利沙伯線：2,3號航廈站、4號航廈站、5號航廈站
**汽車**
* 的士
* 巴士
* M4高速公路（1、2、3航廈）、M25倫敦外環高速公路（4、5航廈）

## 事件
* 2006年8月10號 - 2006年跨大西洋航機恐怖襲擊陰謀
* 2008年1月17號 - 英國航空38號班機事故
* 2008年3月5號候機樓啟用時嘅混亂事故

## 註

## 連出去

* 希斯路機場官方網站
姬絲頓丹絲

**姬絲頓丹絲**（**Kirsten Dunst**，）電影女演員，美國人。最多人識《蜘蛛俠》三部曲，之中嘅 Mary Jane Watson；2006年於電影《瑪麗皇后》入面出演主角法國王后瑪麗安東妮；佢嘅演2011年主演《世紀末婚禮》得康城影展最佳女演員獎以及土星獎最佳女演員獎。

## 出面網頁

* 
*
茱麗蝶兒

**茱莉蝶兒**（**Julie Delpy**，），法國/美國電影演員、編劇、導演、歌手，佢導演、創作及主演嘅戲有成三十齣。2004年，憑住《日落巴黎》獲奧斯卡金像獎最佳編劇提名。
俄羅斯聯邦國歌

**俄羅斯聯邦國歌**（，拉丁轉寫：**Gosudarstvenny Gimn Rossiyskoy Federatsii**），係俄羅斯響2000年採用到而家嘅國歌。

呢首歌係1944年由亞歷山大·亞歷山德羅夫作曲嘅蘇聯國歌嘅改編。俄羅斯聯邦國歌嘅歌詞係謝爾蓋·米哈爾科夫寫，新版入面無再提及「列寧」、「共產主義」同「牢不可破的聯盟」，而係歌頌俄羅斯嘅地理。

## 歷史
喺2000年以前，啲人試過改善嗰陣時嘅國歌《愛國歌》——呢首歌係響1991年蘇聯解體後，畀當時嘅俄羅斯總統葉利欽揀做國歌，直到2000年普京上台。
亞美尼亞蘇維埃社會主義共和國

**亞美尼亞蘇維埃社會主義共和國**（亞美尼亞文：**Հայկական Սովետական Սոցիալիստական Հանրապետություն**，俄文：**Армянская Советская Социалистическая Республика**），係蘇聯嘅一個加盟共和國。

亞美尼亞原本係隸屬外高加索聯邦管轄嘅自治共和國（ACCP），響1936年12月5號脫離外高加索聯邦，升格做蘇聯直轄嘅加盟共和國。

亞美尼亞共產黨政權響1920年11月29號成立，呢日亞美尼亞共產黨宣布控制咗亞美尼亞政權。同年，首相放棄政權，之後亞美尼亞就改名做亞美尼亞蘇維埃社會主義共和國。

## 參考
言語障礙

**言語障礙**係一種病，係小童講話啲發音有問題。發嚟發去都發唔到嗰個發音，或者講話慢。
西炒飯

**西炒飯**係香港人發明嘅炒飯，雖然有「西式」兩個字，不過唔係源於歐美地區，而係源於香港嘅茶餐廳，喺一啲大牌檔同港式快餐店亦有提供，西炒飯嘅主要特色係成本低，材料方面亦少用新鮮肉食。

西炒飯用料上冇一定嘅標準，不過一定要有番茄醬，或者用茄膏，令佢有紅色嘅外表。由於番茄係源於西方嘅食材，所以港英時期嘅香港人畀咗呢個名佢。白飯通常係冷飯，即係隔夜飯，其他配料就通常包括有雞蛋、香腸粒同火腿粒，同埋番茄、洋蔥、蘑菇等。

## 睇埋
* 炒飯
* 炒紅飯（紅飯）
* 廣東菜
* 香港飲食文化
亞美尼亞蘇維埃社會主義共和國國歌

《**[[亞美尼亞蘇維埃社會主義共和國]]國歌**》（亞美尼亞文：**Հայկական ՍՍՀ օրհներգ**），係亞美尼亞響蘇聯時候嘅國歌，響1944年至1991年用。呢首歌由詩人亞美納茨·薩爾基相作詞，作曲家阿拉姆·哈恰圖良作曲，佢以芭蕾舞劇《斯巴達克斯》、《加雅涅》同埋一尐協奏曲而聞名於世，佢嘅作品往往好有亞美尼亞民族音樂特色。

同幾乎所有蘇聯加盟共和國國歌一樣，呢首歌頌揚列寧、十月革命、共產主義同蘇聯共產黨，同埋同俄羅斯人同其它民族嘅友誼同團結。響斯大林畀蘇共批判之前，歌詞入面有對佢個人崇拜嘅語句。歌詞入面嘅「哈亞斯坦」係亞美尼亞嘅自稱，而「幾世紀嘅苦難」概括咗包含失地、異族統治、地震同種族屠殺嘅亞美尼亞歷史。

響1991年脫離蘇聯之後，亞美尼亞用《我哋嘅祖國》取代咗佢嘅國歌地位。

## 歌詞
墨魚丸

**墨魚丸**係利用碎墨魚肉或豬肉加入生粉整成嘅肉丸，表面色澤潔白，入口有彈性，口感爽脆，係火鍋嘅配料之一，亦常見於廣東粉麵餐廳，通常配湯粉麵一齊食，亦係種街頭小食。

墨魚丸做法係先除去墨魚有顏色嘅部分，跟住切成碎。將豬肉放入滾水度煮熟之後拎出來冷卻切粒。再將切碎嘅墨魚肉攪碎，然後同調味料攪到起膠，加入豬肉攪勻，放入生油度加熱煮熟。

墨魚丸有好多種類，例如廣東、港式墨魚丸、潮州墨魚丸（當地叫木斗丸）、海南墨魚丸、日式燒墨魚丸等。
酸辣湯

**酸辣湯**係中國四川著名嘢食，亦係開胃佳品之一。材料有筍、冬菇、肉絲、蛋花、木耳、豬紅、豆腐、黑醋、胡椒粉或者乾辣椒。好多中國嘅食客都相信酸辣湯有醒酒嘅功效。唔同國家有唔同嘅酸辣湯，例如泰國嘅冬蔭功。

## 食譜
***材料**：豆腐、肉絲或者魚漿、雞蛋、木耳、蔥花、豉油、黑醋、胡椒粉、粟粉、鹽、麻油。
***做法**：先將豆腐、木耳切成細絲，肉絲加鹽同生粉之後放入油鑊炒熟。煲度加入一大碗水煮滾。然後將豆腐絲、木耳絲同炒好嘅肉絲放入煲度。水滾之後根據大概2：1嘅比例放入豉油同黑醋，份量可以根據自己嘅口味調整，放入適量嘅鹽調味，用兩湯勺粟粉打芡，加入適量嘅胡椒粉，再放入打散嘅雞蛋、蔥花，再加少少麻油，就完成。
加特拿

**加特拿**（**Anthony Derek Gardner**，）係英倫足球員，司職中堅，2012年6月加盟英格蘭冠軍足球聯賽球隊錫週三。

## 出面網頁
* PLAYER PROFILE
* Anthony Gardner | National Football Teams
* Anthony Gardner | Football Stats
梁銶琚

**梁銶琚**博士（Dr. **Leung Kau-kui**，）係香港慈善家，恒生銀行常務董事、前大昌貿易行執行副董事長、香港順德聯誼總會首席名譽會長同何梁何利基金創始人之一。佢喺廣東順德出世。

## 捐建
*樂善堂梁銶琚書院
*香港大學梁銶琚樓

## 榮（名）譽博士
* 香港中文大學榮譽社會科學博士（1987年）
* 香港大學名譽法學博士（1995年，追授）

## 攷
坦克人

「**王維林**」係中國北京發生嘅「六四事件」第二日，1989年6月5號，喺長安街擋坦克車嘅男人。有傳「Wang Weilin」（王維林）個名最早出現嘅英國嘅報紙上，但係佢嘅真名、身份同下落到而家重係一個謎。
SKET DANCE

《**SKET DANCE**》係由日本漫畫家篠原健太所創作嘅校園喜劇漫畫，喺《週刊少年Jump》（集英社）2007年33號開始連載。

動畫版首先喺日本東京電視台播出，由2011年4月7號播到2012年9月27號。香港Animax自2012年9月12日開始每星期一到星期五22:00首播，2012年11月21號播完第一季，一共有五十一集；2013年6月5號至7月10號開始每星期一到星期五夜晚10點播放動畫版第二季（第五十二集至七十七集）。
中華人民共和國政區

係指中華人民共和國嘅政區設置、架構，憲法規定嘅架構設置同實際有少少出入。中華人民共和國憲法規定政區架構係三級：第一級有省、自治區、直轄市；第二級有自治州、縣、自治縣、市；第三級有鄉、民族鄉、鎮、區、縣、自治縣、市。但實際上嘅政區架構係五級：省級、地級、縣級、鄉級、村級，其中村級政區唔係政權正式級別，叫做「基層群眾自治組織」，唔係政府機關或政府派出機構。

## 省級
現時中華人民共和國有34個省級政區（計入臺灣）。其中：
***省**有23個
***自治區**5個
***特別行政區3**個
***直轄市**4個。雖然係城市但城外嘅縣管有農村地區。典型嘅係重慶市，佢下轄嘅農村地區遠大於市區。

### 直轄市

直轄市之下轄有區、縣，直接管到縣級，無地級政區。其中重慶有自治縣。

### 各省

### 宣稱有主權但冇實際管轄嘅省

自1949年成立以來，中華人民共和國就宣稱臺灣係佢嘅省，叫臺灣省，並宣佈中華民國係非法政權。但係而家中華民國不但有效統治咗臺灣省（臺灣島同澎湖），重統治埋福建省嘅金門縣同連江縣嘅一部份。與此同時，中華民國宣稱佢嘅法理版圖重包括中國大陸（包括西藏）、外蒙同唐努烏梁海。雖然1991年中華民國總統李登輝無正式宣布放棄法理版圖，但實際上修過憲後，喺臺灣嘅國會默認咗家下嘅統治狀況。中華民國政府已經將臺灣省治移出臺北到中興新村，並將臺北、高雄、新北、臺中、臺南升格做院轄市（同臺灣省同級），但中華人民共和國唔承認臺灣省治嘅轉移同埋臺灣政區嘅變動。

### 自治區

自治區（英文：autonomous region）係指定畀少數民族嘅省級政區，根據民族區域自治制度，喺唔違憲嘅情況下有更多嘅權。譬如，佢哋嘅阿頭（自治區人民政府主席，相當於省長；以及自治區嘅人大常委主任或者副主任）會係呢個自治區所指定嘅少數民族（藏族、維吾爾族等等）；行政上可以用當地通用嘅一到幾種嘅語文。立法上可以根據本地民族嘅政治、經濟、文化特點來制定自治條例同埋單行條例，不過要全國人大常委會批準咗先生效。

中華人民共和國係參照蘇聯嘅政體成立自治區。家下有5個自治區。

### 民族自治地方
由於中華人民共和國實行民族區域自治制度，喺少數民族聚居或者佔優勢嘅地方會設立民族自治地方。呢項制度嘅法律基礎係《中華人民共和國憲法》同埋《中華人民共和國民族區域自治法》。注意，只有省級、地級、縣級嘅民族自治政區先叫做民族自治地方，分別係：
*省級：自治區
*地級：自治州
*縣級：自治縣
另外，由於盟、旗、自治旗係蒙古地區特殊嘅政區，所以亦係實際上嘅民族自治地方。

而縣級以下嘅，比如民族鄉、民族蘇木、蘇木、民族鎮、民族村等等呢啲，**唔係**民族自治地方。

### 特別行政區
特別行政區（英文簡寫：SAR）係喺一國兩制嘅體制下有好高程度自治嘅政區，據特別行政區基本法第12條，特別行政區直接受國務院管理。

家下中國有兩個特別行政區：

## 地級

地級，又叫地區級，介乎於省級同縣級之間，設喺省、自治區，有呢啲類型嘅政區：
***地區**：家下幾乎所有地區都變曬做地級市，得返14個地區，主要喺西藏（6個）同新疆（7個），另外黑龍江有1個。
***[[自治州]]**：而家有30個。自治州係地級嘅民族自治地方。其中伊犁係**副省級自治州**。
***[[地級市]]**：包括**[[副省級市]]**。到2013年2月8號，全中國有286個地級市。
***盟**：得內蒙古先有，原先嘅盟都變曬做地級市，得返3個盟。
一個地級政區可以包括好多嘅縣、區等縣級政區，亦有唔設縣級政區，直轄到鄉級政區，即係四個唔設區嘅地級市：中山、東莞、嘉峪關、三沙。唔係所有嘅縣級政區都直隸於地級政區，除咗直轄市、特別行政區直管到縣級政區外，亦有啲省、自治區直轄啲縣級市、縣、林區、自治縣。此外有一個特例，即係新疆伊犁州，伊犁州下面管轄嘅兩個地區（塔城、阿勒泰）都同伊犁州一樣係地級，所以伊犁州實質上係副省級自治州。

## 縣級

縣級，有呢啲類型嘅政區：
***縣**（英文：county）。目前維基百科統一譯爲county，不過喺一啲資料譯爲district，甚至係prefecture。
***自治縣**（英文：autonomous county），係縣級嘅民族自治地方。
***縣級市**（英文：county-level city），有部分縣級市升為**副地級市**（英文：sub-prefecture-level city）。
***市轄區**，簡稱**區**（英文：district），包括**副省級市轄區**，設喺直轄市、地級市嘅市區。
***旗**（英文：banner），內蒙古先有嘅縣級政區。
***自治旗**（英文：autonomous banner），得內蒙古先有，而且得3個。
*此外重有一個**林區**（英文：forestry district/area），受湖北省管轄嘅神農架，以及一個**特區**（英文：special district），貴州嘅六枝。
到2011年底，成個中國大陸有2853個縣級政區，其中有857個區、369個縣級市、1456個縣、117個自治縣、49個旗、3個自治旗、1個特區、1個林區。

縣級政區唔一定就屬於地級政區，有啲縣級政區屬於省級政區，比如直轄市、特別行政區下面管嘅區、縣，有啲省、自治區直轄縣級市、縣、林區、自治縣。縣級政區亦可以唔設，比如有四個唔設區嘅市：中山、東莞、嘉峪關、三沙。

## 鄉級
鄉級政區喺鄉村地方同城市地方所設嘅政區類型有唔同。
*喺鄉村地方
****鄉**（英文：township）
****鎮**（英文：town）
****民族鄉**（英文：ethnic township）
**喺內蒙古會有**蘇木**（英文：sumu）同**民族蘇木**（英文：ethnic sumu）
*喺城市地方
****街道辦事處**或者就叫**街道**、**街辦**（英文：sub-district）

此外重有**縣轄區**（簡稱**區**），佢嘅行政機構叫**區公所**（英文：district public office），喺撤區併鄉之前係大部分縣嘅主要政區，因爲佢管埋啲鄉鎮，所以實質佢嘅地位高過一般鄉鎮，介乎於縣同鄉之間。而家得番2處縣轄區，係舊時政區嘅殘積。

最後重有**類似鄉級單位**，呢啲單位有自己管轄地頭，有類似同級嘅政府嘅管理權限，比如開發區、科技園、大學城、農場、果園、甚至監倉都得。

鄉、鎮、民族鄉、蘇木、民族蘇木呢啲有自己嘅政府；街道、縣轄區其實係縣級政府嘅派出機構，直屬於上頭，無自己嘅政府，相比其他類型無咩點自治。

到2011年底，成個中國大陸有40466個鄉級政區，其中有兩處縣轄區、19683個鎮、12395個鄉、106個蘇木、1085個民族鄉、1個民族蘇木、7194條街道。

## 村級
村級政權唔係正式嘅政權，嗌做「基層群眾自治組織」。
*喺城市、城鎮環頭
**政區嗌**社區**，有時啲人嗌佢做**小區**，亦有**居住區**、**居民區**嘅稱呼，英文譯做*communities*、*neighborhoods*。
**社區對應嘅組織嗌**居民委員會**（略：**居委會**），居委會下面再拆成**居民小組**。
*喺鄉下地方
**政區嗌**村**（**行政村**），喺遊牧地區，則係設**嘎查**。
**政區對應嘅組織嗌**村民委員會**（略：**村委會**，英文*village committees*），村委會下面再拆成**村民小組**，英文譯爲*villager groups*。

## 參攷
倫敦大火

**倫敦大火**（）係英國倫敦史上最大劑嘅火災，火勢由9月2號星期日開始蔓延，至9月5號星期三先至熄。場火燒咗不列顛尼亞城牆內嘅中世紀倫敦市建築，重直逼貴族勢力範圍西敏市、查理斯二世嘅白廳宮（Palace of Whitehall）同埋好多近郊貧民區，好彩及時受到控制。場火損失包括一萬三仟兩佰戶住宅、八十七座教區教堂、聖保羅大教堂以及多數市政府建築，估計成座城八萬人口之中嘅七萬居民無家可歸。實際死亡人數不可考究，傳統上推測傷亡好細，紀錄上亦只得六人證實死於場火。不過，近年有觀點挑戰呢個數字，認為貧民同中產階級嘅死亡人數並冇計，而且大火可能燒晒受害者條屍，令到冇留低易認出嘅遺體。

1666年9月2號星期日凌晨一點左右，倫敦市布甸里（Pudding Lane）有一間麵包舖失火。一陣大風將火好快吹過幾條木屋嘅窄巷，然後又吹入咗去泰晤士河北岸嘅一啲倉庫。大火燒咗整個城，燒足四日，包括八十七間教堂、四十四間公司以及成萬三間民房盡毀，當時歐洲最大城市倫敦大約六分之一嘅建築燒咗。後來起火點布甸里附近立咗一個紀念碑，高 61.5 公尺，一共有三佰一十一級，頂頭係火樣裝飾包住個圓波，係英國天文學家同建築師基斯杜化雲（Sir Christopher Wren）設計嘅，重建工程由基斯杜化雲主導，五十四間教堂中有五十一間係佢重新設計嘅，包括聖保羅大教堂。

## 睇埋
* 倫敦大瘟疫

## 註

## 出面網頁

* BBC history site
* Museum of London answers questions
* Channel 4 animation of the spread of the fire
* Child-friendly Great Fire of London site
* Fire of London website produced by the Museum of London, The National Archives, the National Portrait Gallery, London Fire Brigade Museum and London Metropolitan Archives for Key Stage 1 pupils (ages 5–7) and teachers
白菜仔

**白菜仔**（學名：***Brassica rapa chinensis***），又叫**小白菜**，係種食得嘅菜，屬於芸苔其中一隻亞種。

香港本地白菜仔有時會叫**學斗**，正寫查實係鶴藪，係新界粉嶺一個盛產白菜仔嘅地方。
蒙馬著嘅挨晚

**日落蒙馬著**（）係一幅油畫，畫布為 73.3 x 93.3 厘米。2013年9月證實係畫家梵高1888年7月4號畫嘅。呢幅畫收埋喺阿姆斯特丹梵高博物館好耐，一般認為唔係梵高嘅作品，直到2013年9月公佈係眞蹟 。

## 攷
脢頭

**脢頭**（又寫**梅頭**、**枚頭**），又叫**脢柳頭**（一般寫成**梅柳頭**）、**上肩**，係指由豬膊頭位嘅豬肉，肉質細嫩，有肥有瘦，適合燒烤（譬如叉燒）或者油炸（譬如咕嚕肉）。
香腸

**香腸**／**腸仔**／**肉腸**（簡稱：**腸**）係種加工食物（一般只計西洋特色嗰啲），製作方法通常係將肉碎灌入腸衣，整成圓柱形一碌一碌噉樣。

## 種類
*莎樂美腸
*司華力腸
*紐倫堡腸
*波蘭香腸
*法蘭克福腸
*魚肉腸
*珍寶腸
*紅腸
*煙腸
*肝腸
*咖啡香腸
*德國香腸
*維也納腸
*台灣香腸
*豬肉腸
*雞肉腸
*芝士腸
*蜜糖腸
*波波腸
*脆皮腸
*雞尾腸
*黑椒腸
*章魚香腸
*墨魚香腸
*日本香腸
*瑞典香腸
*牛仔腸
*特色腸
*迷你腸

## 睇埋
*臘腸
*熱狗
鮑參翅肚

**鮑參翅肚**即係鮑魚、海參、魚翅同魚肚（又叫花膠），夾埋叫做「四大海味」。

類:海味
縣級

**縣級**（）係中華人民共和國政區中嘅第三級，屬於縣級嘅政區有縣、自治縣、縣級市、旗、自治旗同區。目前中國大陸有2861個縣級政區，其中縣有1467個。

縣自戰國就有，到秦朝時成為國家政區。

## 自治縣
自治縣係中國大陸喺少數民族聚居地區所設嘅特別縣，相比起身，自治縣嘅權限尤其係司法權大過法律規定畀普通縣嘅權限。而家中國大陸有117個自治縣。

## 政權
中國共產黨係中華人民共和國唯一嘅國家領導政黨，每一級政區都係由黨委領導。縣級政區由中共縣委領導，話事嘅係中共縣委書記，另外嘅就係縣長同副書記。
香港上市商業信託一覽

**香港上市商業信託**係指喺香港交易所公開買賣股份嘅商業信託。

## 香港上市商業信託

## 香港前上市商業信託
福克公司

**福克公司**（）係荷蘭一間飛機製造商，以創辦人安東尼·福克（Anthony Fokker）命名。

一戰期間，福克公司因為協助德國空軍改良戰鬥機，令到機炮子彈唔會再打中螺旋槳而聞名。一戰之後，福克公司進軍客機市場，曾經一度成為全球最大嘅客機製造商，甚至喺美國開到分公司。二戰期間，福克公司嘅工廠被納粹德軍佔領，為德國空軍製造飛機。二戰之後，福克公司集中精力研發客機，曾經一度復蘇。但係最後都係敵唔過實力強大嘅波音同異軍突起嘅空中客車。經過幾次唔成功嘅合併談判之後，1996年3月15號，阿姆斯特丹法庭宣佈福克公司正式破產。福克公司喺尼德蘭嘅資產後來賣晒畀史托克公司（Stork N.V.），而美國分公司就被通用電氣收購咗。

2009年，史托克公司重新啟用咗「福克」伊個品牌，但係就再都無推出過新機型。

## 參考


類:飛機製造商
類:荷蘭公司
糯米糍

**糯米糍**（又寫做**糯米餈**），亦叫**糯米糰**，係一種華南（尤其係香港同廣東等地）流行嘅甜品，主要材料係糯米粉團，一般會有豆沙、蓮蓉或花生等餡料，不過都有啲係冇任何餡料嘅。製法主要係將糯米粉、砂糖混合搓成粉團（有時會加入椰漿），再決定係咪包入餡料，然後蒸熟，攤凍之後沾上椰絲或木薯粉就完成。

## 睇埋
* 日式糯米糍（台灣閩南話譯麻糬）
* 雪米糍
* 湯圓
* 糖不甩
* 茶粿
* 𥻵（糍）
船歌

**船歌**（英文**barcarolle**；法文**barcarolle**；意大利文**barcarola**），歌一種，源自意大利威尼斯，威尼斯係水鄉，水道交錯，船夫一邊撐船一邊唱，成爲當地民歌。後尾作曲家轉為古典音樂一種，尤見於歌劇。然而發揚依種古曲調，並非意大利作曲家。

船歌學船夫撐船節拍，以六拍八爲主。

## 文
意大利話barca，解做船。
右派

**右派**，又叫**右翼**，係政治用字，「左派」嘅相反。該詞初現時，用嚟稱呼主張保守主義、奉行愛國主義，依照本土主義守護傳統同宗教、市場經濟嘅人。
鹹水歌

**鹹水歌**（又叫**白話魚歌**，中山叫**鹹水嘆**、**嘆哥兄**、**嘆姑妹**），係水上人嘅一種歌，喺中國珠三角一帶流行。一般男女對唱，情歌為多，代表作有《對花》、《海底珍珠容易》。

鹹水歌一般由上下兩句組成單樂段，或者由四個樂句組成復合樂段。有獨唱、對唱等形式，而以後者為主。對唱以男女互答，問答雙方嘅曲式結構係一樣。男唱前兩句，女唱後兩句。男嘅結束句一般係「姑妹嘿」，女嘅結束句就係「兄哥」。

## 名
個名出自早期珠三角啲漁民長期出海，同鹹水成日打交道有關。

## 攷
置富道

**置富道**（**Chi Fu Road**）係香港一條路，響薄扶林近置富花園，約莫長一公里，頭尾兩邊都連住薄扶林道。
利南道

**利南道**（**Lee Nam Road**）係香港一條路，響鴨脷洲西南便，約莫長一公里，北面連住鴨脷洲橋道，一路通去利南工業區，最尾係掘頭路。目前由於利南工業區並唔興盛，所以雖然條路係工業區嘅對外唯一行車道路，但交通都唔算繁忙。

## 史
當局響1980年代中期開發鴨脷洲西南便，填海開辟工業用地，通去嗰度嘅利南道響1986年率先通車，工業區入面嘅建築就遲到1990年代初先至陸續落成啟用。

## 參考
*《Naming of Street》(Memorandum For Members Of The Administration Select Committee，Committee Paper ADM/107/90，Urban Council Chamber，13 December 1990)
利枝道

**利枝道**（），係香港一條路，響鴨脷洲北便，約莫長0.3公里，北面連住鴨脷洲大街，南面連住鴨脷洲橋道，係去鴨脷洲大街一帶唯一嘅車路。亦響呢條街上面。
地級

**地級**（）係中華人民共和國嘅地級政區嘅一級，所謂地級，即係地區級，喺政區架構中屬第二級，介乎於省級同縣級之間。**地級市**係最主要嘅地級政區。地級市嘅意思就係一個地方嘅中心城市，佢重有個名叫**省轄市**（英文：provincial city），不過呢個名睇唔出作為「區域城市」嘅含義，所以以「地級市」爲正。通常地級市嘅市區係佢政區轄內嘅核心，周圍係佢轄下嘅縣級政區啲郊區、農村，呢啲郊區、鄉下嘅面積大過市區，有時連人口都多過市中心。原因在於，一個地區係包括咗一啲城市、市鎮、縣，呢啲都係歸作「地區級」嘅地級市管，一夾埋面積、人口，就會多過市中心好多。地級市管嘅縣級政區類型有市轄區、縣同埋縣級市。

1983年11月5號中國改革政區、設立地級市，到2013年2月8號，全中國有286個地級市。一啲地級市嘅規模好大，其中保定（河北）、周口同南陽（河南）、臨沂（山東）嘅人口超過直轄市天津。

家下中國有15個地級市因為發展得好有影響而升格爲副省級城市（英文：sub-provincial city），有比普通地級市更大嘅治理權限。即係特別市。

地級政區中除咗有地級市，重有呢啲類型：
***地區**（英文：prefecture）。而家嘅地區都變曬做省轄市。得返17個地區，大部分喺西藏（6個）同新疆（7個），另外就喺貴州（2個）、青海同黑龍江各1個。
***自治州**（英文：autonomous prefecture）。而家有30個自治州。
***盟**（英文：league）。得內蒙古先有，原先嘅盟大部分變曬做地級市，而今剩返3個。

## 睇埋
*縣級

## 參攷
甜甜小公主

**甜甜小公主**（日文**あんみつ姫**；拼音**Anmitsu Hime**），係日本漫畫，亦有卡通片等相關作品， 故事背景係江戶時代，但又充滿現代事物。原著係倉金章介，後尾竹本泉又重畫故事。

## 名
日文あんみつ姫，寫成唐字，就係**餡蜜姬**。餡蜜就係和菓子中餡。姬就係貴族女子，片中主角係國主個女，繙做公主亦係適當。
沙埔 (錦田)

**沙埔**（**Sha Po**），香港一地，亦係一村，就喺錦田。沙埔之西，無幾遠係錦田河。北行可到模範鄉，東北到逢吉鄉，南到長春新村，西南遠遠可到錦田。

## 睇埋
*九龍城沙埔鄉
薩爾圖區

**薩爾圖區**（）係中國黑龍江大慶嘅市轄區，位於市區東北部。面積548km²，人口45萬。佢係大慶嘅金融、政治、經濟、文化、交通中心，亦係大慶市政府嘅駐地。佢嘅原油年產量佔大慶油田總產四分一，不過而家佢嘅經濟發展第三產業，主要有商貿、金融、物流、服務外包、旅遊、中介、文化娛樂。大慶嘅緊要交通設施亦響度，比如長途巴士站、大慶火車站、薩爾圖機場。

## 名
關於「薩爾圖」嘅意思，有兩個講法，來源同蒙古文有關：
*。意思係「有月光嘅地方」。遊牧業係日頭放牧，夜晚要看守畜牲，有月光就光啲方便看守，所以牧民鍾意月光。「薩爾」（sara；）解月光，「圖」（tu；）係名詞派生成形容詞嘅詞尾，合埋意思就係「有月光嘅」。
*。意思係「風沙大嘅地方」。因為呢帶春天時經常刮五六級大風，吹起地下沙塵，所以噉叫。「薩爾」（salxi；）解做風，「圖」同樣係派生詞尾，合埋意思就係「有風嘅」。

另外重有種講法話係「泥沼、濕地」。有資料話，當地最早蒙古文講法係「薩勒墾圖」，當地原本係蒙古人遊牧地，屬哲里木盟杜爾伯特旗，由哈布圖哈爾後裔阿都齊管轄，阿都齊死咗後，清太宗將杜爾伯特旗畀佢個仔做世襲封地，後來蒙古文嘅「薩勒墾圖」變成滿文嘅「薩勒圖」。沙俄修築中東鐵路時佔有鐵路沿綫土地，喺當地設站時，用咗「薩勒圖」個名，因爲俄文音變捲咗脷，於是變成「薩爾圖」。

## 史
清代時呢度係蒙古哲里木盟杜爾伯特旗固山貝子嘅遊牧地。1903年7月，東清鐵路通車，鐵路沿綫畀沙俄劃做「中東鐵路附屬地」。1905年呢度放荒開墾。1906年2月，設安達廳，薩爾圖受安達廳第二區管轄。1913年，安達廳改爲安達縣，呢度改爲縣嘅西鄉管轄。1945年後屬縣嘅第三區，1951年10月，薩爾圖街改爲薩爾圖鎮。1955年3月，第三區改爲薩爾圖區（高過鎮嗰級），1956年4月，徹區，個鎮由縣直轄。1958年9月，薩爾圖鎮、三發鄉、紅色草原牧場合併成紅色草原人民公社。1960年5月，改名爲薩爾圖公社，兼且安達縣變成安達市（縣級市），當年12月設**薩爾圖區**。

1965年12月28號安達市（安達特區）嘅人民委員會由天泉區移駐薩爾圖，並且將佢區改鎮（縣級鎮），即係**薩爾圖鎮**。1969年3月，薩爾圖一度改名**紅旗鎮**。1974年7月2號恢復爲**薩爾圖區**。1978年1月27號，讓胡路區併入到薩爾圖。1979年7月16號，薩爾圖分出部分，同綏化地區安達縣畀嘅另外一部分合成安達市大同區。1980年3月10號，從薩爾圖度恢復返讓胡路，兼且析出部分成立紅崗區，當年4月定咗今日嘅轄區。

大慶油田帶喐咗城市發展之後，薩爾圖就成為大慶市嘅一個區，而昔日嘅薩爾圖火車站變成咗大慶站。

## 政區
薩爾圖原先轄9條街道，喺2013年搞政區改革，9條街道變爲14個社區，原先46個社區改爲51個居委會。
*原先嘅街道：薩爾圖街道、鐵人街道、友誼街道、富強街道、擁軍街道、會戰街道、火炬街道、東風街道、東安街道
*而家嘅社區：北辰社區、東風社區、會戰社區、薩爾圖社區、擁軍社區、登峰社區、富強社區、火炬社區、鐵人社區、友誼社區、東安社區、格林社區、綠園社區、萬寶社區、春雷農業開發總公司

## 攷
沙埔仔

**沙埔仔**（Sha Po Tsai），係香港一地，亦係一村，喺大埔碗窰。村亦叫**沙埔仔村**（**Sha Po Tsai Village** ）。村可以由達運道同碗窰路上落。

## 洪水
二〇一〇年七月廿二號下晝，香港天文台掛黑色暴雨警告。是日傾盆大雨，突然山洪暴發，水連沙石沖入村屋，有一村民林榮益，屍體沖到三千米外，大埔工業村海面。當時碗窰河有渠務工程，調查見水道阻塞。

## 註
地級市

**地級市**（）係中華人民共和國嘅一類地級政區，喺行政架構上屬第二級，同類嘅地級政區重有地區、自治州、盟。「地級市」嘅意思係「地區級城市」，佢係介乎於省級同縣級之間。喺1983年11月5號成立第一批地級市。

## 概況
大部分嘅地級政區都係地級市。喺中國大陸22省5個自治區當中，得3個省（貴州、雲南、青海）2個自治區（新疆、西藏）有超過三個嘅非地級市嘅地級政區。

地級市之下可以轄有市轄區、縣級市、縣。

## 設立條件
大部分地級市係由地區改過來嘅，設立條件如下：
*市區嘅非農業人口要過25萬
*呢個地區嘅GDP要超2億人民幣
*第三產業比重要大過第一產業
*第三產業GDP比重要去到35%

有啲地級市可以好大，比如保定（河北）、周口同南陽（河南）、臨沂（山東）呢啲地級市嘅人口就超過直轄市天津。

其中有15個地級市因為發展得好有影響力，就升級爲副省級市，亦即啲權多過尋常嘅地級市。不過石家莊、鄭州作爲最大嘅地級市，佢哋嘅人口都接近甚至超過好多嘅副省級市。此外重有副地級市，佢哋原本係縣級市，但係因爲發展得好，亦有相當接近地級市嘅權限。
尤伯連納

**尤伯連納**（，，）係俄國裔美國電影同舞台劇演員。

## 演出電影
* 《國王與我》（1956年）飾暹羅王拉瑪四世
* 《十誡》（1956年）飾拉美西斯二世
* 《真假公主》（1956年）
* 《所羅門王》（1959年）
* 《七俠蕩寇志》（1960年）
* 《鑽石宮》（1973年）

## 出面網頁

* 
* 
* 
* 
* Yul Brynner - Quite Simply, The King
*  Yul Brynner: The Magnificent King
聖鬥士星矢 (動畫)

**聖鬥士星矢 (動畫)**係日本動畫製作公司東映動畫嘅動畫作品。1986年喺日本全國播出。

## 動畫篇章節目

*第一季 青銅篇
**第01話 女神的聖鬥士
**第02話 天馬座聖衣
**第03話 黃金聖衣
**第04話 銀河戰爭
**第05話 白鳥座 冰原的戰士
**第06話 天龍座 最強的盾和拳 （前篇）
**第07話 天龍座 最強的盾和拳 （後篇）
**第08話 死鬥！天馬對天龍
**第09話 AXIA！
**第10話 鳳凰座！來自地獄的戰士
**第11話 被奪走的黃金聖衣
**第12話 暗黑四天王！登場
**第13話 穆公館

*第二季 白銀篇
**第01話 黑死拳的恐怖
**第02話 淒絕！白鳥對鳳凰
**第03話 瞬！憤怒的星雲
**第04話 激鬥！龍對龍
**第05話 憎恨的記憶
**第06話 死亡皇后島的追憶
**第07話 不死鳥化成灰燼！
**第08話 白銀聖鬥士！美麗的抹殺者
**第09話 男子漢的勛章
**第10話 復活的聖鬥士卡
**第11話 星矢憤怒的攻擊
**第12話 戰鬥吧！在女神麾下
**第13話 為了遠大的未來

*第三季 黃金前篇
**第01話 獅子座艾奧里亞的挑戰 （前篇）
**第02話 獅子座艾奧里亞的挑戰 （後篇）
**第03話 沖突！黃金聖衣
**第04話 決戰時刻
**第05話 聖域！十二宮殿
**第06話 金牛宮的戰鬥
**第07話 雙子座的迷宮
**第08話 雙子座的幻影
**第09話 巨蟹宮的死鬥
**第10話 為了我們的女神
**第11話 沙加！接近神的男人 （前篇）
**第12話 沙加！接近神的男人 （後篇）
**第13話 天秤座聖衣的秘密

*第四季 黃金後篇
**第01話 天蠍對白鳥
**第02話 即使死也要前進！
**第03話 少年啊！女神交托給妳們了
**第04話 修羅！持有聖劍的男人
**第05話 究極的凍氣！絕對零度
**第06話 玫瑰的送葬
**第07話 教皇廳的死鬥！
**第08話 雙子座！擁有兩副面孔的人
**第09話 他的名字就是撒卡！
**第10話 女神復活！！
**第11話 冰之國的娜塔莎
**第12話 海底神殿
**第13話 死亡旋律

*第五季 海皇前篇
**第01話 加冕！！海皇波塞冬！
**第02話 復活！新生聖衣
**第03話 金色的青銅聖衣！
**第04話 死鬥！南太平洋支柱
**第05話 金色的鎖鏈！
**第06話 黃金槍VS聖劍
**第07話 揮斬星命點！
**第08話 心之獵人
**第09話 憤怒的報復
**第10話 艾薩克！冰封的舊友
**第11話 朋友啊，死後再會…
**第12話 雙子座！卷土重來
**第13話 響起！女神的祈禱

*第六季 海皇後篇
**第01話 相克！兩個靈魂
**第02話 海皇復活之謎
**第03話 射吧！黃金箭
**第04話 三支箭！
**第05話 崩潰！生命之柱
**第06話 滄海碧波的盡頭
**第07話 復活！哈帝斯一百零八魔星
**第08話 慟哭！血之淚
**第09話 火炬時鐘！再次燃點
**第10話 雙子座！血之懺悔
**第11話 巨蟹宮內的死界
**第12話 童虎復活！
**第13話 死界之蝶！妖精

*第七季 冥王前篇
**第01話 露出僚牙的黃金獅子
**第02話 一百零八顆念珠
**第03話 沙羅雙樹下… （前篇）
**第04話 沙羅雙樹下… （後篇）
**第05話 托付給女神…
**第06話 女神！死的決心
**第07話 雅典娜的聖衣
**第08話 去吧！新生聖衣
**第09話 通往冥界之門
**第10話 覺醒吧！！第八感
**第11話 橫渡！亞克戎河
**第12話 肅靜的法庭
**第13話 卡隆！上陣

*第八季 冥王中篇
**第01話 傳說的聖鬥士！奧路菲
**第02話 奧路菲 悲傷的鎮魂歌 （前篇）
**第03話 奧路菲 悲傷的鎮魂歌 （後篇）
**第04話 哈帝斯！對瞬的憑依
**第05話 趕快！前往猶大環
**第06話 第五獄的死鬥！
**第07話 激戰！神鷲對不死鳥
**第08話 終極日蝕
**第09話 一輝慟哭之拳
**第10話 冰地獄的死鬥
**第11話 追捕冥王！
**第12話 打破！嘆息之墻
**第13話 集結！黃金聖衣

*第九季 冥王後篇
**第01話 地獄與樂園之間
**第02話 通往極樂凈土的道路！
**第03話 死鬥！三對一！！
**第04話 潘朵拉灰色的追憶…
**第05話 死神與睡神！
**第06話 她就是星華！
**第07話 集合！青銅聖鬥士
**第08話 來自海皇的援軍
**第09話 傳說的神聖衣！
**第10話 突擊！哈帝斯神殿
**第11話 冥王！神話以來的覺醒
**第12話 回到充滿光的世界…！
**第13話 NEXT DIMENSION 冥王神話 序幕

*第十季 月神篇
**第01話 天馬
**第02話 冥王覺醒
**第03話 冥鬥士
**第04話 水鏡
**第05話 以藏與奧克斯
**第06話 月之神殿
**第07話 拉斯克蒙
**第08話 時空之門
**第09話 女神降生
**第10話 敵人喺聖域中
**第11話 血淚
**第12話 女神嘅路標
**第13話 白羊宮嘅死鬥

*第十一季 水鏡篇
**第01話 單翅膀嘅墮天使
**第02話 雙子宮嘅迷宮
**第03話 雙子宮嘅死鬥
**第04話 光該隱與影亞伯
**第05話 棺材鋪嘅黛絲桃魯
**第06話 魔皇拳嘅犧牲品
**第07話 前進
**第08話 起死回星
**第09話 獅子座嘅凱撒
**第10話 諸神嘅迷宮
**第11話 戰士嘅情義
**第12話 死門
**第13話 龍與天鵝

*第十二季 繼承篇
**第01話 繼承人
**第02話 魔宮
**第03話 第十三個黃金聖鬥士
**第04話 阿吽
**第05話 神嘅小宇宙
**第06話 送友詩
**第07話 黃泉嘅死鬥
**第08話 娑婆陀芭陀亞
**第09話 巨蟹座慘敗
**第10話 禦使
**第11話 獅子座嘅證明
**第12話 米斯陶歷亞
**第13話 水瓶座嘅繼承人

## 動畫原創角色

## 參考
威式拼音

**威式拼音**（），又叫、、、、（翟讀「宅」；，音標： /ˌweɪd ˈdʒaɪlz/，簡稱：**Wade**），係一種用拉丁字母記寫北方話（普通話）嘅轉寫法。呢個轉寫方案係19世紀中葉時由威妥瑪（Thomas Wade）所創，然後由翟理斯（Herbert Giles）完善，喺1892年嘅中英字典中推出。

威式拼音曾經喺英文世界廣泛應用，1979年之前英文標準參考資料同所有涉及中國嘅書大多用威式拼音。威式拼音喺19世紀末取代咗曾經通用嘅南京話拼音。香港都有小部分中國背景嘅人名街名喺用威式拼音，而臺灣好多人名、地名到今日都仲係用緊威式拼音。不過而家喺中國大陸，就幾乎完全俾中華人民共和國喺1958年創建嘅普通話拼音取代。

## 參考資料

## 連出去
*（失咗效）

類:拉丁字母拼音
天拿水

**天拿水**（英文：**Thinner**）係有機溶劑，主要用來溝稀油畫顏料、油漆，同埋去除油漬。佢好易燒着，對人體有害。

## 名
天拿水係譯名，來自英文Thinner，意思係用來溝稀嘅嘢。
油漆

**油漆**，或者叫**漆油**，係指髹響一件物體（通常係牆）表面，用嚟保護佢同令佢更好睇嘅物料。

## 註

## 參考
浙醋

**浙醋**，又叫**大紅浙醋**，係種起源自中國浙江嘅食醋，色澤紅潤。淅醋係用糯米釀造，落埋紅米麴加色水。唔少人食魚翅羹時，都會加入少少浙醋中和魚翅嘅腥味。

## 睇埋
*鎮江醋
甜醋

**甜醋**係種食醋，起源自中國廣東，色水似鎮江醋，但味道帶甜。甜醋用糯米釀造，落埋片糖、薑、陳皮、丁香吊味。廣東女人坐月時食用嘅豬腳薑醋（簡稱豬腳薑或薑醋） ，就係用甜醋整。
淮鹽

**淮鹽**（），又叫**五香淮鹽**、**五香鹽**，係種食鹽，起源自中國江蘇淮河一帶，造法係將一般食鹽加啲五香粉後炒到乾身就得。唔少人食炸嘢嗰時，都會點淮鹽食。

## 睇埋
*椒鹽
牡丹

**牡丹**（；學名：**）係毛莨科芍藥屬嘅一種落葉灌木，原產中國西部嘅秦岭同大巴山一帶。而家喺全球各地都可以搵到，尤其喺中國地區，好多道都搵到，其中以洛陽嘅最出名，有「洛陽牡丹甲天下」嘅講法。

## 形態
呢種植物嘅壽命有30至60年，一般高一米到米半，最高去到2m。花同芍藥好相似，佢係單生品種，一般生喺枝頂，直徑可以去到16cm，顏色有白、紅、紫、黃等幾種，重有好多個樣，多到數唔嗮。而花萼同花瓣都係按5嘅倍數量增長，尤其係重瓣比較珍貴。

## 適應環境
呢種植物嘅環境適應能力都好犀利下。

## 文化
### 年花
牡丹有「花中之王」或「國色天香」嘅美譽。過年嗰陣，牡丹亦係一種好常見嘅年花，作「花開富貴」噉解。

### 洛陽市花
喺河南洛陽，由於當地啲人成日好鍾意牡丹，加上周街都可以搵到，結果喺1982年9月21號嘅洛陽市人大常委會通過咗決議，將牡丹定為洛陽市花。

### 洛陽牡丹花節

洛陽牡丹花節係中國內地一個好出名嘅花卉節，從隋朝一直行到而家。喺每年4月15號~25號辦，喺嗰時有好多人嚟睇牡丹。

## 註


## 有關嘅書
* 中国少年儿童百科全书 自然·环境 第417页　浙江教育出版社 ISBN 7-5338-1946-2/G·1942

## 出面網頁

* 牡丹 Mudan 藥用植物圖像資料庫 (香港浸會大學中醫藥學院) 
*  牡丹 Paeonia suffruticosa Andr. 中国植物志
* 牡丹 爱养花
* 中国十大名花之二——牡丹（图） 北京科普之窗

類:芍藥屬
類:落葉植物
類:灌木

類:藥用植物
碗窰

**碗窰**（**Wun Yiu**），舊寫**椀陶**（讀與碗窰同），香港一地，亦係村名，喺大埔南面，喺大埔河上游，卽碗窰河附近。大明時，碗窰有窰燒製磁器，因以爲名。今有已無窰，改建爲屋宇，村分**上碗窰**（**Sheung Wun Yiu**）、**下碗窰**（**Ha Wun Yiu**）。碗窰廟宇，以樊仙宮爲大，舊日庇𧙗工人。香港政府立法定大埔碗窰窰址做香港法定古蹟。

大清時碗窰屬翕和鄉，大英接收新界初期，碗窰仍歸翕和。今翕和喺大埔區內。

## 屋宇
碗窰以樊仙宮爲中心，喺上碗窰，側邊有碗窰公立學校，不過學校已廢，學校原本係窰地，學校家下設有碗窰展覽。

## 註
塑膠污染

**塑膠污染**，係種污染，大量塑膠流入大自然，遍佈江海大地。有尐分解唔到，或者分解成有害物質，毒害生靈。塑膠造成種種形狀，亦容易畀動物誤用誤食，危害生命。

塑膠污染，皆因塑膠太平（平貴個平），同時又易整易用又禁（讀襟）用，人類因而大量使用。根治之法，係少用塑膠，塑膠廢物，可以轉成塑膠原料再用，減低流出自然嘅機會。

聯合國2008年環境研究計畫指出，塑膠污染每年整死一百萬海鳥同十萬海洋哺乳動物，好似海豚，鯨魚。

## 攷
大地

**大地**除咗係指地之外，仲可以係：

*大地 (專輯)
*大地 (雜誌)
*大地 (小說)
*電影
** 大地 (1954年)，香港一粵語長片，李晨風導演，吳楚帆、紅線女主演。
** 大地 (2010年)，中國河南一齣國語片，哈斯朝魯導演，成泰燊、宮哲主演。
動脈

**動脈**，又叫**動脈血管**，係由心泵血出來嘅血管，壓力較大。相反，抽血到心嘅血管，就叫靜脈。通常量血壓，就量動脈嘅血壓。

## 文
英文動脈叫**artery**，來自希臘文**ἀρτηρία** (artēria)，係管咁解。
低血壓

**低血壓**一般係指血壓低過正常水平（上壓100&ndash;140mmHg下壓60&ndash;90 mmHg）嘅情況。喺醫學上，一般認為上壓低過90mmHg或者下壓低過60mmHg就算係低血壓。不過喺日常生活入面，衹有出現明顯症狀嘅先會被認為係低血壓。同高血壓唔同嘅係，一般認為低血壓係一種生理狀況，而唔係慢性病。低血壓容易引起頭暈，嚴重會引發休克。

## 成因
低血容積係最常見嘅引起低血壓嘅原因。

## 參考

## 睇埋
*高血壓
毫米汞柱

**毫米汞柱**（符號**mmHg**）係壓強單位，等於一毫米高水銀柱對液柱底面產生嘅壓強，大致等於一個標準大氣壓嘅1/760。現今多數改用帕斯卡，但量血壓仍保留毫米汞柱。

## 文
符號mmHg，mm代表毫米，Hg係水銀卽汞嘅化學元素符號。
靜脈

**靜脈**，又叫**靜脈血管**，係抽血入心嘅血管，壓力較細。相反，由心泵血出來嘅血管，就叫動脈。

## 文
英文靜脈叫**vein**，來自拉丁文**vena** 。
番鬼荔枝

**番鬼荔枝**，樹一種，係灌木，又叫**番荔枝**、**番鬼佬荔枝**，拉丁文學名叫*Annona squamosa*。蕃荔枝原產熱帶美洲，臺灣有種。佢嘅菓可以生食，生菓一種。

叫**番茘枝**，皆因個菓似成抽荔枝而名。

叫**佛頭果**，或係日本叫佢**釋迦頭**，或係臺灣叫佢**釋迦**，就話佢似釋迦牟尼像個頭。

英文叫**sugar-apple**，就話好甜，或者**custard apple**，食起來似撻。
刑法

**刑法**係規定點為之犯罪同犯乜罪會遭到點樣嘅懲罰嘅法律，係最早歷史嘅法律部門。
法律部門

**法律部門**可以解做：
*一個法律體系下面嘅分支，比如民法、刑法、憲法等等；
*同法律有關嘅政府部門，例如檢察院、法院等等。
車厘茄

**車厘茄**（又叫**聖女果**，拉丁文名係*Solanum lycopersicum* var. *cerasiforme*），係番茄下面嘅一個亞種，係一種生果。同普通番茄對比，佢嘅外形大部份係長嘅好少係扁嘅，而且細個好多。車厘茄由一個拇指頭到一粒高爾夫球咁大。車厘茄雖然好多都係紅色嘅，但係其他顏色，例如黃色、綠色同黑色，都存在嘅。

佢係種攀緩植物。

## 名稱
佢個英文名叫做「cherry tomato」，「車厘」係英文「cherry」嘅譯音，而「茄」字就取自「番茄」。
陶子𡷹

**陶子𡷹**（陶讀窰；𡷹讀現；英文**Yiu Tsz Yin**），又寫**陶子峴**，香港一地，又係一村，喺大埔碗窰，荔枝山之北，下碗窰過碗窰河東北。原地今吐露港公路橋底，大埔河邊，德雅苑對岸。村名**陶子𡷹村**，或寫**陶子峴村**。

## 文
陶子𡷹，依處陶字，要特別讀窰。𡷹讀現，有幾個解釋，一，山小而險，二，嶺上平，三，嶺小高。𡷹喺山突出處側建村，亦描述山勢。

## 史
陶子𡷹係文氏族人開，與碗窰各村，以燒制磁器爲生。及後移居泮涌，亦有後人移居蔡坑，即今泰亨。

## 註
血管

**血管**（，，），係動物內嘅管，用來運血，往來心臟。用運輸方向嚟分可以分爲動脈、靜脈同微絲血管。
亞巴郎諸教

**亞巴郎諸教**係猶太教、基督教同伊斯蘭教嘅統稱。因為佢哋都出自西亞，而且都認同聖經舊約入面關於亞巴郎嘅部分。
走地雞

**走地雞**係種養雞嘅方式，相對於大型工業式嘅飼養，啲雞會放喺（農場）地下任佢走，唔會成世都會困喺個雞籠度。養相同數量嘅走地雞，需要嘅地方大得多。亦因為走地，所以肉質好。因為相對自然，走地雞會賣貴啲。好多時，走地雞唔會打針。有報告話走地雞蛋營養好啲。從動物權益來睇，走地雞亦好過一般養雞方法。

## 睇埋
*有機雞

## 攷
中國蒙古族

（蒙古文：**ᠮᠣᠩᠭᠣᠯ ᠦᠨᠳᠦᠰᠦᠲᠡᠨ**）係中國56個民族中嘅其中一個，人口約580萬人。主要住喺內蒙古自治區、新疆維吾爾自治區、遼寧省、吉林省同埋黑龍江省，中國蒙古族嘅人口係蒙古國嘅2倍打上。

## 人口
下面係中國蒙古族各地區嘅分佈比率。
*68.72%：內蒙古
*11.52%：遼寧
*2.96%：吉林
*2.92%：河北
*2.58%：新疆
*2.43%：黑龍江
*1.48%：青海
*1.41%：河南
*5.98%：其他地域

喺中國，除咗內蒙古呢個自治區外，重有政區級別低啲嘅蒙古族自治地方。
*地級政區
**海西蒙古族藏族自治州（青海）
**巴音郭楞蒙古自治州（新疆）
**博爾塔拉蒙古自治州（新疆）
*縣級政區
**圍場滿族蒙古族自治縣（河北）
**喀喇沁左翼蒙古族自治縣（遼寧）
**阜新蒙古族自治縣（遼寧）
**前郭爾羅斯蒙古族自治縣（吉林）
**杜爾伯特蒙古族自治縣（黑龍江）
**肅北蒙古族自治縣（甘肅）
**河南蒙古族自治縣（青海）
**和布克賽爾蒙古自治縣（新疆）

## 相關民族
中國蒙古族係屬蒙古族一支，佢相關嘅民族都係講蒙古語族嘅語言。
*東鄉族（甘肅）
*土族（青海、甘肅）
*達斡爾族（內蒙古）
*保安族（甘肅）
*一部分裕固族（甘肅，其他嘅裕固族係講突厥語族嘅話。）

## 睇埋
*蒙古族

## 攷


## 出面網頁
* 蒙古族統計 - 中國政府網站
廬山

**廬山**（；贛語白話字：Lu san）係中國一山，喺中華人民共和國江西省九江市南邊，自古以來就好出名。廬山而今劃作**廬山國家公園**，並且喺聯合國教科文組織登記，做咗世界文化遺產。正式嘅名叫**廬山國家級風景名勝區**。

## 概況
廬山喺長江同鄱陽湖之間，東北-西南走向，最高峯係海拔1474米嘅漢陽峯。山區面積282㎢，劃做風景園區嘅面積有302㎢。廬山東邊有鄱陽湖，南邊可以望到滕王閣，北邊望得到揚子江。

廬山同莫干山、北戴河、鷄公山並列爲中國四大避暑名勝地。

## 文
廬山長年大霧鎖峯，宋朝文人蘇軾嘅《題西林壁》寫到：

「不識廬山真面目」爾句，令到廬山街知巷聞。

實際上比爾首詩早成千年嘅時候，廬山就已經出名。東晉九江出身嘅田園詩人陶淵明寫嘅20首《飲酒》，第5首就有名句講廬山：

之後廬山重畀李白、白居易等好多詩人墨客做素材入文。

## 史
廬山唔單衹喺文學上出名，宗教上亦都一樣，自古以來係佛教聖山。東漢嗰陣安世高喺度住過，到東晉就有慧遠大師住持東林寺。太元九年（384年）慧遠來咗廬山，之後成世人再都無出山。象徵儒、釋、道三教合流嘅故仔「虎溪三笑」就發生喺呢道。慧遠種咗好多白蓮，於是佢所結嘅念佛社就叫「白蓮社」，慧遠作為淨土宗嘅初祖，對佛教影響好大，因為噉淨土宗又叫「蓮宗」，重影響埋日後嘅白蓮教。

廬山同時亦係政治名山，喺近現代史影響好大。先有1895年開始西洋國家喺呢度大興土木，整成西式避暑地；之後因為廬山離南京近，都喺長江附近，一晚船就到，而南京作為火爐熱到鬼噉，於是民國政府夏天就會搬來呢處辦公，廬山成為中國「夏都」。到共和國時期就做咗毛澤東一眾中共高官權要嘅避暑山莊。1959年、1961年、1970年呢度開過三次大會，即係廬山會議，一啲重要嘅政治事件，比如八屆八中全會嘅毛彭之爭，搞到曾經打過韓戰嘅彭德懷喺呢度冧咗。

一九八二年國務院將佢列入國家重點風景名勝區。一九九六年，聯合國教科文組織將佢登記做世界文化遺產。

## 相

File:白鹿洞书院.JPG|白鹿洞書院
File:庐山日出.JPG|廬山日出
File:庐山老教堂.jpg |廬山舊教堂1
File:庐山礼拜堂.jpg |廬山舊教堂2


## 睇埋
*中國世界遺產

## 出面網頁

* 聯合國科教文組織世界遺產
* 中國廬山網
* 中國廬山旅遊網
李嘉榮

**李嘉榮**（Li Ka-Wing）係香港電影剪接師，香港剪輯協會（HKSE）會員，2000年入行。香港出世。2018年香港電影金像獎最佳剪接。

## 作品
### 2019年
* 追龍II: 賊王

### 2018年
* 低壓槽
* 大師兄
* 我的情敵女婿

### 2017年
* 我要發達 (電影)
* 追龍
* 黑白迷宮
* 愛情奴隸獸

### 2016年
* PG戀愛指引
* 鴨王2
* 偷天特務
* iGirl 夢情人
* 失戀日
* 寶貝當家

### 2015年
* 魔卡行動
* 槍過境
* 十月初五的月光
* 碟仙碟仙
* 陀地驅魔人
* 沒女神探
* 小姐誘心
* 紀念日
* 鴨王
* 消失的兇手
* 台北夜蒲團團轉

### 2014年
* 天師鬥殭屍
* Delete愛人

### 2013年
# 被偷走的那五年
# 溝女不離三兄弟
# 第一次不是你
# 李碧華鬼魅系列：迷離夜
# 爛滾夫鬥爛滾妻
# 笑功震武林

### 2012年
# 絶色武器
# 天生愛情狂
# 嫁個100分男人
# 等我愛你（暗戀99天）
# 爛賭夫鬥爛賭妻

### 2011年
# 猛鬼愛情故事
# 潮性辦公室
# 財神客棧
# 人約離婚後
# 猛男滾死隊
# 無價之寶

### 2010年
# 未來警察
# 撕票風雲
# 美麗密令
 
### 2009年
# 金錢帝國
# 旺角監獄
# 大內密探零零狗
# 戰無雙

### 2008年
# 有隻殭屍暗戀你
# 我老婆係賭聖
# 圍城
# 婚禮2008

### 2007年
# 恐懼元素
# 異塚
# 神槍手與智多星

## 參考

## 出面網頁
*香港影庫上面《李嘉榮》嘅資料
*
*百度網站上面《李嘉榮》嘅資料
吳 (周)

**吳**（）係商朝到周朝（春秋時期）喺今日蘇州一帶嘅古國。個國君源出自周朝王室，姓姬。呢個國家曾經好強，出咗春秋五霸之一嘅闔閭王，到闔閭嘅仔夫差時，吳國達全盛期，但旋即畀隔離嘅越國所滅。而家有人攷據認為吳國完全係個百越國，就懷疑吳王室唔係出自周天子血統。

## 歴史
### 初期
吳國初期嘅歷史具體係點係唔知嘅。不過，司馬遷嘅《史記·吳太伯世家》有紀錄。周朝嘅古公亶父（即係周太王，係周王室始祖）有三粒仔。大仔吳太伯（吳國祖先，創立時國號叫句吳），二仔虞仲，因為繼位嘅係佢哋嘅細佬季歷（即係周公季，係周文王嘅老豆），佢哋唔想爭王位，於是出走到吳地來讓位，史稱太伯奔吳，據文獻話，佢先出走到衡山（係指古南嶽安徽天柱山，唔係而家湖南衡山），再去到太湖一帶。因為當地人撐佢哋，於是佢哋就做咗當地諸侯。後來季歷想嗌返兩位兄弟返中原，吳太伯同虞仲不單之唔制，重斷髮紋身。嗰時紋身係異族風習，佢哋紋曬全身意思就係再都唔返中原。太伯同虞仲自己喺吳地立國，國號「**句吳**」，之後太伯過咗，無仔，就由虞仲繼位。

### 興盛
第19任君主壽夢即位後就改國號，將「句吳」嘅「句」字去咗，叫「**吳**」，並且自己稱王，叫吳王。到第24任君主（自稱王起係第6任吳王）闔閭時係吳國最強勢嘅時候。佢起用兩位名臣孫武、伍子胥，令吳國強到差啲打到當時嘅超級大國楚國滅亡。之後佢進攻新興嘅越國，闔閭喺戰場上負重傷而死，臨死前要個仔夫差發誓爲父報仇，最後闔閭葬喺虎丘。

夫差喺伍子胥嘅輔佐下恢復吳國元氣，最後打到越國爭啲滅國。越王勾踐作為手下敗將，令越國淪為屬國，要向吳國謝罪、進貢，其中包括當時最靚嘅靚女西施。

### 滅國
伍子胥好積極噉主張滅除後患，不過夫差呢個時候警戒心鬆弛咗，無視忠言，重搞到伍子胥自殺。

最後，吳國畀越國謀臣范蠡裝咗入愣（音：leng1），前473年越滅吳，夫差自殺。

## 歷代君主

## 成語
吳越之爭留低咗好多故仔。
*吳越同舟
*臥薪嘗膽
*沉魚（西施）
回族

**回族**（；小兒經：**حُوِحُوِ** 、 **حواري**；中國標準羅馬字：**Hui**，字母代碼：**HU**，數字代碼：**03**），又叫、係中華人民共和國嘅少數民族，係中國最大嘅穆斯林族群。回族從語言到遺傳體質都同漢族好似，唯一唔同嘅地方就係佢哋信清真教，呢點凝聚咗成個回族。回族向中國各地都有，分佈得比較平均，人口1058萬（2010年數據），佔中國穆斯林人口一半。

## 歷史同文化
回族起源於外貿興盛嘅唐元兩代，當時有好多阿剌伯人、波斯人呢啲外國穆斯林經中亞、印度洋來中國定居，同中國人（主要係漢人）彼此通婚，慢慢形成回族。喺回族社區入邊往往會有清真寺呢啲聖廟。語言上講唐話，但涉及宗教時（清真）會有阿剌伯話、波斯話、突厥話嘅語彙。人名上同漢人唔會好唔同，不過其中姓馬嘅人好常見，呢個姓係取自清真先知模罕默德個名。回族同其他民族如漢族混居而和平共處，佢哋據清真教法生活，所以從飲食習慣到冠婚葬祭，生活方式同漢人好唔同，就呢啲唔同成為民族區分嘅根據。佢哋嘅文化特點相近於伊朗嘅波斯人。

清朝時對漢族出身嘅穆斯林默認爲「回民」或者「漢回」。到共和國時期就要喺班穆斯林中做民族識別。喺民族識別之初，應回民要求設咗「回族」呢個民族範疇，不過嗰時民族政策睇血統，有唔少唔信清真教嘅人因為血緣劃咗去回族。亦都有啲人因為中國法制上少數民族有優待政策而叫自己做回族，於是有啲「回族」係唔信教、唔屬回族文化，有啲穆斯林反而叫係「漢族」。

清末時中國西部如甘肅有回民造反，畀清朝鎮壓後，有部分回民去咗沙俄治下嘅中亞定居。佢哋嘅子孫家下叫做東干人，住喺蘇聯曾經統治嘅哈薩克、吉爾吉斯、俄羅斯（大部分喺韃靼共和國）。

## 廣府回民

廣府好早就有回民，廣州作為海上絲路起點，自唐朝開始就係個國際都會，形成咗蕃坊呢個僑民區，其中大部分係中東穆斯林，自此，廣州成為中國最早傳入伊斯蘭文化嘅地方之一，伊斯蘭文化亦都有貢獻到廣府文化。

廣府回民來源有二，一係唐宋落籍嘅中東後裔，二係元明從國內其他地方遷來嘅回民。

而家廣州回民唔算聚居，喺懷聖寺一帶多啲。雖然廣州係中國最早有回民嘅地方之一，但而家係最少回民嘅地方，原因在於：
*最大嘅原因：明末時，清軍攻打廣州，當時有回民三將領（後譽教門三忠）：馬承祖、羽鳳麒、撒之浮死守廣州，城破殉職，喺廣州屠城時對回民大開殺戒，毀壞經堂，到康熙時先恢復。
*回民聚居喺各清真寺，其中南勝里最多，稱之為回回村，後來開馬路，遣散咗族群。

### 飲食
回民飲食最典型係唔食豬肉，此外重有諸多講究，同選料不拘一格嘅粵菜大不同，比如禁酒，唔食自然死嘅嘢、紅，唔食勒、打、跌而死嘅畜生，唔食清真教視之為污糟、有害、古怪嘅嘢。舊時回民買得禽畜，都要送清真寺請人劏，限制好多。

但限制之下亦都發展出清真粵菜。清真菜口味比較濃，整牛羊肉之類嘅嘢一流，而清真粵菜就回菜粵做，融匯一濃一淡嘅風味，另外就係從選料到製作、出品會合乎教法。目前廣州西門口嘅回民飯店係全國唯一嘅清真粵菜飯店。

回民亦都創造出獨具特色嘅點心小食，比如清真月餅，其中最出名嘅有油香餅（又叫教門油香餅）、牛雜、和味蘿蔔。

### 教育
回民重視教育，廣州嘅清真寺曾經專門開辦經堂，類似於教會學校噉設宗教、文化兩類科目，教經文、教義、阿剌伯文。到咗共和國時期就成立回民小學，不過就驅除宗教。

### 歷史遺跡
*懷聖寺：中國第一間清真寺，由模罕默德親信宛葛思帶住四十先賢來華傳教創辦。喺光塔路。
*光塔：懷聖寺嘅宣禮塔，唐代遺物，矗立鬧市千年重保存落來，中國罕見。
*宛葛思墓：又叫聖墓、大人墳，俗話回回墳，而家起咗間先賢清真寺。喺流花橋（蘭圃之北）。
*東營寺：喺小東門。緣起自明成化年間，憲宗派韓雍率四營回兵鎮廣州，一時回教大興，分駐於大南、濠畔、小東門等處，廣州一下子多咗幾間清真寺，呢啲回回軍戶當時又叫達官兵，後來喺明末抗清衛穗有好大貢獻。
*南勝寺：喺大南路。
*濠畔寺：喺濠畔街。
*東郊寺：喺東較場。
*舊日蕃坊地區嘅街巷名源自阿剌伯話。

## 自治地方
*自治區
**寧夏回族自治區
*自治州
**甘肅臨夏回族自治州
**新疆昌吉回族自治州
*自治縣
**河北大廠回族自治縣
**河北孟村回族自治縣
**青海門源回族自治縣
**青海化隆回族自治縣
**青海民和回族土族自治縣
**青海大通回族土族自治縣
**雲南巍山彝族回族自治縣
**雲南尋甸回族彝族自治縣
**新疆焉耆回族自治縣
**甘肅張家川回族自治縣
**貴州威寧彝族回族苗族自治縣
*回族區
**河南開封順河回族區
**河南鄭州管城回族區
**河南洛陽瀍河回族區
**內蒙古呼和浩特回民區

## 睇埋
*中華民族
*東干人

## 攷
日伽

**日伽**（，）原名**傅韻如**，係香港無綫電視女藝員，曾經參選過2006年香港小姐競選。落選之後加入無綫電視，拍過唔少電視劇。因為出演過《一擲千金》嘅千金小姐而出咗名。

## 演出作品
### [[電視劇]]（[[無線電視]]）
#### 2006年
*爸爸閉翳 扮演 見習護士

#### 2007年
*律政新人王II 扮演 Monica
*廉政行動2007 扮演 ICAC調查員
*歲月風雲 扮演 秘書
*同事三分親扮演 小龍女/香香公主/周芷若（第74集）、可兒（第305集）

#### 2008年
*秀才愛上兵 扮演 歌姬
*原來愛上賊 扮演 妓女
*畢打自己人 扮演 小鷹（第20集）、護士（第324集）
*法證先鋒II 扮演 余玉珠
*師奶股神 扮演 聯輝女伴

#### 2009年
*盛世仁傑 扮演 侍女
*學警狙擊 扮演 趙敏貞
*桌球天王 扮演 模特兒
*碧血鹽梟 扮演 芳
*古靈精探B 扮演 李玟
*蔡鍔與小鳳仙 扮演 春花

#### 2010年
*施公奇案II 扮演 豔豔
*女人最痛 扮演 整容護士
*巾幗梟雄之義海豪情 扮演 梁老師（日語翻譯老師）
*談情說案 扮演 梁惠蓮

#### 2011年
*魚躍在花見 扮演 美瑛
***[[你們我們他們]]** 扮演 **Wincy**
*洪武三十二 扮演 冬梅

#### 2012年
***[[飛虎]]** 扮演 **青野雪**（第8集）

#### 2013年
*愛·回家 扮演 汀　汀（第353集）

#### 2016年
*巾幗梟雄之諜血長天

## 綜藝節目
*2006年—2007年：《一擲千金》飾 千金小姐

## 參考
鄭世豪

**鄭世豪**（，，）係香港無綫電視前藝員（2024年離巢），佢響香港出世，祖籍廣東省江門市新會區。鄭世豪拍過唔少電視劇，佢亦係藝進同學會籃球隊嘅隊長，佢重識唱歌。

## 參考

## 出面網頁
* 
* 
* 
* 

類:前無綫電視男藝員
聲寶之夜

**聲寶之夜**係香港電視節目、歌唱比賽，無綫電視所辦，見諸二十世紀七十年代。節目由聲寶公司冠名贊助，所以叫聲寶之夜。比賽有香港樂壇大師做評判。爾個節目，出過唔少紅星，尤其係香港流行曲歌星，有葉麗儀、賈思樂、蔡麗貞、方伊琪咁。節目主持人曾經係何守信。

## 類似節目
*超級新星選舉
*殘酷一叮
*全美一叮